Q=2	C=2	SS=0	LS=1	PS=0	DC=0	LC=0	SD=0	BS=2	G0=119	G1=95	G2=40	DLID=az_RU	BODY=Јеһованы севдијимизи вә Она етибар етдијимизи неҹә ҝөстәрә биләрик? | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Литва Маврики креолу Македонија Мексика жест дили Непал Нидерланд Норвеч Перу жест дили Самоа Сејшел креолу Тувалу Увеа Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара ачоли ајмара батак (тоба) бауле бенгал бикол бислама болгар варај волајта газах ган гуарани гуҹарат гырғыз дреһу дхолуо ермәни естон ефик занде ибо иврит илок инҝилис исланд исоко испан италјан каннада каталан кечуа (Боливија) кикујју кинјаруанда кирунди кисси кичуа (Имбабура) кореја крио ламба латыш луганда малагаси малај малајалам маратһ мајја маҹар михе монгол море ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус рус жест дили санго сапотек (Истм) себуан серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тив тигре ток-писин тумбука түрк түркмән түркмән (кирил) урду фарс фин франсыз хорват чех читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\nНӘҒМӘ: 56, 138\nЈеһованын бизим мадди еһтијаҹларымызы өдәмәси Она мәһәббәтимизи неҹә артырыр?\nЈеһованын руһани еһтијаҹларымызы өдәмәси Она мәһәббәтимизи неҹә артырыр?\nЈеһованын бизә мәсләһәт вә тәрбијә вермәси Она мәһәббәтимизи неҹә артырыр?\n1, 2. Һәвари Јәһјанын сөзләринә әсасән, Аллаһ бизә Ону севмәји неҹә өјрәдир?\nАТА өвладларына нәјисә өјрәтмәк истәјирсә, биринҹи нөвбәдә өзү онлара нүмунә гојмалыдыр. Һәвари Јәһја јазмышды: «Биз севирик, чүнки әввәлҹә Аллаһ бизи севди» (1 Јәһ. 4:19). Идеал ата образы олан Јеһова Өз мәһәббәтилә нүмунә гојуб ҝөстәрир ки, биз Ону неҹә севмәлијик.\n2 Бәс әввәлҹә Јеһованын бизи севдији нәдән ҝөрүнүр? Һәвари Булус јазмышды: «Аллаһ исә Өз мәһәббәтини бизә онунла ҝөстәрир ки, биз һәлә ҝүнаһлы икән Мәсиһ уғрумузда өлдү» (Ром. 5:8). Белә бир гурбан вермәклә, јәни иманлы инсанларын уғрунда Оғлуну фидјә олараг вермәклә Јеһова әсил мәһәббәтин нә демәк олдуғуну ҝөстәрди. Әсил мәһәббәт өзүнү сәхавәтдә, фәдакар әмәлләрдә ҝөстәрир. Аллаһын бу ҹомәрд һәрәкәти сајәсиндә бизим үчүн Она јахынлашмаг, Онун мәһәббәтини дујмаг вә бунун мүгабилиндә Она мәһәббәт ҝөстәрмәк мүмкүн олуб (1 Јәһ. 4:10).\n3, 4. Аллаһ севҝиси неҹә изһар олунмалыдыр?\n3 Мәһәббәт Аллаһын ән әсас кејфијјәтидир. Буна ҝөрә дә бир нәфәр Исадан сорушанда ки, Аллаһын илк әмри һансыдыр, о, белә ҹаваб вермишди: «Аллаһын Јеһованы бүтүн гәлбинлә, бүтүн варлығынла, бүтүн ағлынла вә вар ҝүҹүнлә сев» (Марк 12:30). Исанын сөзләриндән өјрәнирик ки, Аллаһа мәһәббәт илк нөвбәдә үрәкдә олмалыдыр. Аллаһы бүтүн гәлбимизлә севмәјинҹә Ону разы сала билмәрик. Амма ајәдән ҝөрүндүјү кими, варлығымыз, ағлымыз вә ҝүҹүмүз дә кәнарда галмамалыдыр. Бу о демәкдир ки, әсил Аллаһ севҝиси садәҹә үрәкдә дујулан һисс дејил. Аллаһы севириксә, Онун јолунда руһани вә физики габилијјәтләримизи дә ишә салмалыјыг. Микә пејғәмбәрин сөзләринә әсасән, Јеһова Аллаһ биздән мәһз буну истәјир. (Микә 6:8 ајәсини охујун.)\n4 Сәмави Атамыза әсил мәһәббәт бәсләдијимизи неҹә ҝөстәрә биләрик? Биз Онун јолунда һеч нәјимизи әсирҝәмәмәлијик. Иса Мәсиһин дедији кими, физики, емосионал вә руһани габилијјәтләримизи Она фәда етмәјә һазыр олмалыјыг. Кечән мәгаләдә Јеһованын Өз өвладларына мәһәббәтини изһар етдији дөрд саһәни нәзәрдән кечирдик. Инди исә ҝәлин ҝөрәк Јеһова биздән нә ҝөзләјир, биз Она севҝимизи неҹә ҝөстәрә биләрик вә Она олан мәһәббәтимизи аловландырмаг үчүн нә едә биләрик.\nЈЕҺОВАЈА ШҮКР ЕДИН\n5. Јеһованын етдикләринин мүгабилиндә биз нә етмәлијик?\n5 Кимсә сизә һәдијјә верәндә нә едирсиниз? Јәгин ки, неҹәсә миннәтдарлығынызы билдирирсиниз. Үстәлик, ондан неҹәҝәлди јох, јахшы истифадә едирсиниз. Иса Мәсиһин шаҝирди Јагуб јазмышды: «Һәр бир ҝөзәл пај вә һәр бир камил немәт јухарыдан, сәмави нурларын Атасындан назил олур. О, көлҝә кими дәјишкән дејил» (Јаг. 1:17). Јеһова јашамағымыз вә хошбәхт олмағымыз үчүн усанмадан бизи һәр шејлә тәмин едир. Бу, бизи Ону севмәјә тәшвиг етмир?\n6. Јеһованын немәтләриндән мәһрум олмамаг үчүн исраиллиләр нә етмәли идиләр?\n6 Јеһова әсрләр бојунҹа исраиллиләрин назыны чәкмиш, һәм руһани, һәм дә мадди немәтләри башларындан төкмүшдү (Ган. 4:7, 8). Бу немәтләри һәмишә дадмаг үчүн онлар Аллаһын ганунларына итаәт етмәли, о ҹүмләдән, торпағын ҝәтирдији «илк мәһсулун ән јахшысыны» мүнтәзәм олараг Јеһоваја тәгдим етмәли идиләр (Чых. 23:19). Бунунла да исраиллиләр мәһәббәтинә вә немәтләринә ҝөрә Јеһоваја миннәтдар олдугларыны ҝөстәрә биләрдиләр. (Ганунун тәкрары 8:7—11 ајәләрини охујун.)\n7. Өз сәрвәтимизлә Јеһованы неҹә шәрәфләндирә биләрик?\n7 Бәс бизим барәмиздә нә демәк олар? Бу ҝүн биздән гурбан ҝәтирмәк тәләб олунмаса да, өз сәрвәтимизи Аллаһын јолунда сәрф етмәклә Аллаһы севдијимизи ҝөстәрә биләрик (Мәс. 3:9). Јәни биз саһиб олдуғумуз шејләрлә Аллаһы шәрәфләндиририк. Мәсәлән, биз Падшаһлыг ишини һәм јашадығымыз јердә, һәм дә дүнја мигјасында мадди ҹәһәтдән дәстәкләјирик. Имканлы вә ја имкансыз олмағымыздан асылы олмајараг, бу јолла Аллаһы севдијимизи ҝөстәрә биләрик (2 Кор. 8:12). Анҹаг Јеһоваја мәһәббәти башга ҹүр дә тәзаһүр етдирмәк олар.\n8, 9. Јеһованын вәдләринә етибар етмәк Ону севмәклә неҹә бағлыдыр? Нүмунә чәкин.\n8 Јадыныздадырса, Иса өз давамчыларына јемәјә-ҝејмәјә ҝөрә нараһат олмамағы, Падшаһлығы һәр шејдән үстүн тутмағы бујурмушду. О демишди ки, сәмави Атамыз нәјә еһтијаҹ дујдуғумузу билир (Мәт. 6:31—33). Аллаһын бу вәдинә нә дәрәҹәдә етибар етмәјимиз Она олан мәһәббәтимизин дәринлијини ҝөстәрир, чүнки мәһәббәт вә етибар бир-бири илә сых бағлыдыр. Етибар олмајан јердә севҝидән данышмаг олмаз (Зәб. 143:8). Буна ҝөрә дә өзүмүздән соруша биләрик: «Мәгсәдләримдә вә һәјат тәрзимдә Јеһованы әсил мәһәббәтлә севдијим әкс олунур? Јашадығым һәр ҝүн Јеһованын еһтијаҹларымы өдәмәјә гадир олдуғуна инандығымы ҝөстәрир?»\n9 Мајк адлы мәсиһи дә Аллаһы бу ҹүр севир вә Она етибар едир. Ҝәнҹ оланда Мајкын ән бөјүк арзусу башга өлкәдә хидмәт етмәк иди. О евләнди, ики өвлады олду, анҹаг бу арзусу сөнмәди. Тәләбат олан јерләрдә хидмәт едән баҹы-гардашлар барәдә охујанда Мајкын аиләси һәвәсләниб һәјатыны садәләшдирмәк гәрарына ҝәлди. Онлар бөјүк евләрини сатыб бина евинә көчдүләр. Мајкын тәмизлик иши илә бағлы бизнеси вар иди. О, бизнесини кичилтди вә арашдырыб өјрәнди ки, хариҹи өлкәдән Интернет васитәсилә бизнесини неҹә идарә едә биләр. Нәһајәт ки, о, аиләликҹә башга өлкәјә көчә билди. Ики ил севинҹлә орада хидмәт едәндән сонра Мајк деди: «Биз Исанын Мәтта 6:33 ајәсиндә јазылан сөзләринин доғрулуғуну өз үзәримиздә һисс етдик».\nҺӘГИГӘТ БАРӘДӘ ДҮШҮНҸӘЛӘРӘ ДАЛЫН\n10. Давуд падшаһын нүмунәсиндән ҝөрүндүјү кими, Јеһова барәдә өјрәндикләримиз һагда дүшүнмәјин һансы фајдасы вар?\n10 Тәхминән үч мин ил әввәл Давуд падшаһ сәманы сејр едәндә илһамланараг јазмышды: «Ҝөјләр Аллаһын әзәмәтини бәјан едир, асиман әлләринин ишиндән данышыр». Даһа сонра Аллаһын ганунундакы һикмәтдән тәсирләнәрәк демишди: «Јеһованын гануну камилдир, ҹана гүввәт верир, Јеһованын өјүдләри етибарлыдыр, нашы адамы мүдрик едир». Давуд бу ҹүр дүшүнҹәләрә даландан сонра јазмышды: «Гој ағзымдан чыхан сөзләр, гәлбимдәки дүшүнҹәләр Сәни мәмнун етсин, еј Јеһова, гајам, хиласкарым!» Бәли, Аллаһын ишләри барәдә дүшүнмәјин сајәсиндә Давудла Аллаһ арасында исти вә сых мүнасибәт јаранырды (Зәб. 19:1, 7, 14).\n11. Аллаһы севириксә, Мүгәддәс Јазылардан алдығымыз билији неҹә ишләтмәлијик? (Мәгаләнин әввәлиндәки шәклә бахын.)\n11 Бу ҝүн биз Јеһованын јаратдыглары барәдә вә нијјәти илә бағлы ҝөрдүјү ишләр һагда даһа чох билирик. Дүнја инсанлара али тәһсил алмағы тәлгин едир. Анҹаг тәҹрүбә ҝөстәрир ки, чох вахт али тәһсил далынҹа ҝедәнләрин Аллаһа мәһәббәти сојујур вә иманы түкәнир. Мүгәддәс Китаб исә бизи тәкҹә билији севмәјә јох, һәмчинин һикмәт вә дәрракә газанмаға сәсләјир. Бу о демәкдир ки, биз Аллаһын вердији билији дүзҝүн ишләтмәји өјрәнмәли, һәм өзүмүзә, һәм дә башгаларына фајда вермәлијик (Мәс. 4:5—7). Аллаһ «истәјир ки, һәр ҹүр инсан хилас олуб һәгигәт барәсиндә дәгиг билијә јијәләнсин» (1 Тим. 2:4). Биз Падшаһлыг мүждәсини тәблиғ етмәјә, инсанлара Аллаһын бәшәријјәт үчүн олан мөһтәшәм нијјәтини өјрәтмәјә ҹан гојмагла Ону севдијимизи ҝөстәририк. (Зәбур 66:16, 17 ајәләрини охујун.)\n12. Бир баҹы Јеһовадан алдығы һәдијјәјә неҹә јанашмышды?\n12 Һәтта ушаглар да руһани билији гијмәтләндирмәклә Јеһованы севдикләрини ҝөстәрә биләрләр. Шанон адлы баҹы дејир ки, 11 јашы оланда валидејнләри ону вә 10 јашлы баҹысыны «Аллаһа сәдагәт» адлы вилајәт топлантысына апармышды. Програмын бир һиссәсиндә ушаглара онлар үчүн ајрылмыш јердә отурмағы тапшырдылар. О, бир аз һәјәҹан кечирсә дә, ҝедиб орада әјләшди. Бир гәдәр сонра ҝәнҹләрин һәр биринә «Ҝәнҹләрин суаллары. Практики мәсләһәтләр» адлы ҝөзәл бир китаб һәдијјә етдиләр. Бу, онун үчүн ҝөзләнилмәз сүрприз олду. Алдығы бу һәдијјә Шанонун Јеһова илә мүнасибәтинә неҹә тәсир етди? Шанон дејир: «О вахт мән ахыр ки, Јеһованын реал олдуғуну вә шәхсән мәни чох, лап чох севдијини баша дүшдүм. Биз неҹә дә хошбәхтик ки, Уҹа Аллаһымыз Јеһова бизә сәхавәтлә белә ҝөзәл, мүкәммәл һәдијјәләр верир».\nАЛЛАҺЫН МӘСЛӘҺӘТ ВӘ ТӘРБИЈӘСИНИ ГӘБУЛ ЕДИН\n13, 14. Јеһованын мәсләһәтинә олан мүнасибәтимиз Ону севдијимизи неҹә ҝөстәрир?\n13 Мәсәлләр 3:12 ајәсиндә дејилир: «Ата әзиз оғлуну, Јеһова да севдији кәси тәнбеһ едәр». Бәс Јеһова бизи тәрбијә едәндә буна неҹә јанашмалыјыг? Һәвари Булус ҝерчәклији ҝөстәрәрәк јазмышды ки, «ҹәза о анда инсана севинҹ јох, ағры ҝәтирир». Бу сөзләрлә Булус тәрбијәнин дәјәрини вә ваҹиблијини азалтмырды, чүнки ардынҹа белә демишди: «Сонрадан исә бу јолла тәрбијә олунмуш адамларда салеһлијин сүлһ бәһрәсини јетишдирир» (Ибр. 12:11). Әҝәр биз Јеһованы севириксә, Ондан мәсләһәт аларкән шикајәтләнмәмәли, инҹимәмәлијик. Бәзиләри үчүн бу, чох чәтиндир. Анҹаг Аллаһы севдијимиз үчүн биз Онун мәсләһәтини гәбул едиб дүзәлирик.\n14 Мәлаки пејғәмбәрин ҝүнләриндә бир чох јәһудиләр Аллаһын мәсләһәтини гулагардына вурурдулар. Онлар Јеһованын тәгдимәләрлә бағлы вердији ганунлары веҹләринә алмырдылар. Она ҝөрә дә Јеһова онлары сәрт шәкилдә мәзәммәт етди. (Мәлаки 1:12, 13 ајәләрини охујун.) Вәзијјәт нә дәрәҹәдә ҹидд иди? Ҝөрүн Јеһова нә демишди: «Үзәринизә ләнәт јағдыраҹағам,.. хејир-дуанызы ләнәтә дөндәрәҹәјәм. Артыг хејир-дуанызы ләнәтә дөндәрмишәм, чүнки әмримә лагејдлик ҝөстәрирсиниз» (Мәл. 2:1, 2). Ҝөрүндүјү кими, Јеһованын мәсләһәтини рәдд етсәк, јахуд ону ваҹиб сајмасаг, Јеһова илә достлуғумузу итирәҹәјик.\nБу дүнјанын јох, Аллаһын мәсләһәтилә отуруб-дурун (15-ҹи абзаса бахын)\n15. Биз өзүмүзү һансы әһвал-руһијјәдән горумалыјыг?\n15 Худбинлијин, егоистлијин һөкм сүрдүјү индики зәманәдә тәрбијә вә мәсләһәт барәдә данышмаг һәләм-һәләм асан дејил, о ки галды, ону гәбул едәсән. Мәсләһәти, тәрбијәни гәбул едәнләр дә чох вахт буну дејинә-дејинә едирләр. Анҹаг мәсиһиләрә бу зәманәјә ујғунлашмамаг мәсләһәт ҝөрүлүр. Биз Аллаһын камил ирадәсини дәрк етмәли вә она ујғун давранмалыјыг (Ром. 12:2). Јеһова тәшкилаты васитәсилә вахтлы-вахтында һәјатын мүхтәлиф саһәләри илә бағлы бизә мәсләһәтләр верир. Мәсәлән, әкс ҹинслә мүнасибәтдә өзүмүзү неҹә апармалыјыг, кимләрлә отуруб-дурмалыјыг, неҹә әјләнмәлијик. Бу мәсләһәтләрә ҹанла-башла әмәл етмәклә Јеһоваја миннәтдар олдуғумузу вә Ону сидги-үрәкдән севдијимизи ҝөстәририк (Јәһ. 14:31; Ром. 6:17).\nЈЕҺОВАЈА ЕТИБАР ЕДИН\n16, 17. а) Гәрар гәбул едәркән нә үчүн Јеһованын фикрини нәзәрә алмалыјыг? б) Исраиллиләрин һәрәкәти Јеһованы үрәкдән севмәдикләрини вә Она етибар етмәдикләрини неҹә ҝөстәрди?\n16 Адам балаҹа оланда тәһлүкә һисс едән кими гејри-иради олараг валидејнләринә сығыныр. Бөјүдүкҹә исә даһа чох өз ағлына ҝүвәнир, өзү гәрар верир. Анҹаг валидејнләри илә јахын мүнасибәти олан адам бөјүјәндә дә гәрар вермәздән әввәл онларла мәсләһәтләшир, онларын фикрини өјрәнир. Јеһова илә мүнасибәтләрә ҝәлдикдә дә бу беләдир. Аллаһын ирадәсини нәзәрә алмадан гәрар гәбул етсәк, бу, Аллаһы кифајәт гәдәр севмәдијимизи вә Она етибар етмәдијимизи ҝөстәрәҹәк. Анҹаг Јеһоваја үз тутсаг, О, бизә Өз руһуну вериб гәлбимиздә һәм арзу ојадаҹаг, һәм дә фәалијјәт ҝөстәрмәјимиз үчүн бизә ҝүҹ верәҹәк (Филип. 2:13).\n17 Ишмуил пејғәмбәрин ҝүнләриндә исраиллиләр филиштлиләрлә дөјүшдә ағыр мәғлубијјәтә уғрадылар. Чыхылмаз вәзијјәтдә олан Аллаһын халгы көмәјә мөһтаҹ иди. Онлар дедиләр: «Ҝәлин Шилодан Јеһованын Әһд сандығыны ҝәтирәк. Гој јанымызда олсун вә бизи дүшмәнин әлиндән гуртарсын». Амма бунун ахыры пис гуртарды. «Чох бөјүк гырғын олду вә Исраил тәрәфиндән 30 000 пијада дөјүшчү һәлак олду. Үстәлик, Аллаһын сандығы дүшмән әлинә кечди» (1 Ишм. 4:2—4, 10, 11). Илк бахышдан елә ҝөрүнә биләр ки, Әһд сандығыны апармагла исраиллиләр Јеһоваја пәнаһ апармышдылар. Әслиндә исә онлар Јеһовадан мәсләһәт алмадылар, өз билдикләри кими һәрәкәт етдиләр, нәтиҹәси дә аҹынаҹаглы олду. (Мәсәлләр 14:12 ајәсини охујун.)\n18. Мүгәддәс Китабда Јеһоваја етибар етмәклә бағлы нә дејилир?\n18 Зәбур 42:5, 6 ајәләри ҝөстәрир ки, инсан әслиндә неҹә әһвал-руһијјәдә олмалыдыр. Орада јазылыб: «Сән Аллаһы ҝөзлә, чүнки мән һәлә Аллаһымы, Улу Хиласкарымы уҹалдаҹағам. Еј Аллаһым, көксүмдә гәлбим гырылыб. Буна ҝөрә... јада салырам Сәни». Бу сөзләрдә неҹә дә дәрин һиссләр, бөјүк мәһәббәт әкс олунуб! Сиз дә сәмави Атанызы бу ҹүр севир, Она ҝүвәнирсиниз? Һәтта бу белә олса да, Она етибарынызы даһа да артыра биләрсиниз. Мүгәддәс Китабда дејилир: «Бүтүн гәлбинлә Јеһоваја етибар ет, өз ағлына ҝүвәнмә. Һәр ишиндә Ону дүшүн, О да јолларыны рәван едәр» (Мәс. 3:5, 6).\n19. Јеһованы севдијинизи неҹә ҝөстәрәҹәксиниз?\n19 Јеһова илк олараг Өзү бизи севмәклә ҝөстәрди ки, биз Ону неҹә севмәлијик. Ҝәлин Онун мүкәммәл нүмунәсини һәмишә јадымызда сахлајаг. Өмүр боју Ону бүтүн гәлбимизлә, бүтүн варлығымызла, бүтүн ағлымызла вә вар ҝүҹүмүзлә севдијимизи ҝөстәрәк (Марк 12:30).


Q=13	C=13	SS=6	LS=0	PS=0	DC=0	LC=0	SD=0	BS=1	G0=8	G1=5	G2=4	DLID=az_RU	BODY=Хәбәрин коду : 683231\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, бәшәријјәтә вә онун тарихинә гәним кәсилмиш ВОВА-лар бир даһа өзләрини дүнја халгларына сүбут етдиләр. Һамилә гадынларын бәтинләрини јарыб көрпәни чөлә чыхартмаг, һәлак олмуш әскәрин синәсини јарыб үрәјини чыхарараг әтини јемәк, һомосексуаллығы вә зинаны Ҹиһад кими гәләмә верәрәк вә с. ијрәнҹ ишләр илә мәшғул олан анормал ВОВА-лар бәшәр тарихинә дә рәһм етмирләр.\nБелә ки, гондарма “ИШИД” адлы сәләфи вәһшиләри Ирагда јерләшән гәдим бир әразини виран едәрәк һадисәнин ҝөрүнтүләрини сосиал шәбәкәләрдә јајымлајыблар.\nТеррорчулар тәрәфиндән иҹтимаи шәбәкәләрдә јерләшдирилән видеода ајдын ҝөстәрилир ки, ағылсыз вәһһабиләр Нәмурдун (ләнәтуллаһи әлејһ) дөврүндән галмыш гәдим шәһәри дағыдыблар.\nАшшур империјасынын гашы сајылан Нәмрудун салдығы шәһәр Миладдан 13 әсир өнҹә Дәҹлә чајы саһилләриндә салынмышдыр.\nUNESCO Ирагын гәдим тарихи абидәләринин гондарма “ИШИД” адлы террор груплашмасы тәрәфиндән дағыдылмасыны мүһарибә ҹинајәти кими гәләмә верәрәк бу гејри инсани аддымы мәһкум едиб.\nГејд едәк ки, Ашшур империјасынын ады Орта Тунҹ дөврүндә Јухары Дәҹлә чајынын әтрафларында јерләшән әразидә бурада мөвҹуд олмуш гәдим Ашшур шәһәри илә бағлыдыр. Ашшур Империјасы өз заманында Јахын Шәргдә, Мисирдә вә Анадолуда бөјүк әразиләри тәркибинә дахил едән гүдрәтли бир дөвләтә чеврилмишдир.\nАшшур дөвләти – Бабилдән шималда јаранмышдыр. Бу дөвләт б.е.ә. ВЫЫЫ-ВЫЫ әсрләрдә ҝүҹлү дөвләт олмушдур. Бабил, Сурија, Фәләстин әразиләри Ашшур тәрәфиндән ишғал олунмушдур. Е.ә. 605-ҹи илдә Ашшур дөвләти Бабил вә Мидија тәрәфиндән сүгута јетирилир вә торпаглары ики дөвләт тәрәфиндән бөлүнүр.


Q=0	C=0	SS=0	LS=0	PS=0	DC=0	LC=0	SD=0	BS=1	G0=11	G1=10	G2=6	DLID=az_RU	BODY=Nur-az.com - “СИРАТӘЛЛӘЗИНӘ ӘНӘМТӘ ӘЛӘЈҺИМ”\n15 Нојабр 2017\n“СИРАТӘЛЛӘЗИНӘ ӘНӘМТӘ ӘЛӘЈҺИМ”\nБир дәстә шәһид олуб өз пак ганы илә төвһид ағаҹыны сувармалыдыр.\n“(Бизи) немәт вердијин кәсләрин јолуна (һидајәт ет).”\nЈолу арзуланан шәхсләр башга бир ајәдә даһа ајдын танытдырылыр: “Аллаһа вә пејғәмбәрә (с) итаәт едәнләр Аллаһын немәт вердији нәбиләр, сиддигләр, шәһидләр вә салеһләрлә бир јердә олаҹаглар. Онлар неҹә дә ҝөзәл јолдашлардыр!” (“Ниса” сурәси, ајә 69.)\nҜүн әрзиндә бир нечә дәфә бу ајәни охујуб Аллаһдан истәјирик ки, бизи ујғун дөрд зүмрәјә дахил етсин. “Тәфсири Нүмунә”дә охујуруг:\n“Ујғун дөрд зүмрәдән (нәбиләр, сиддигләр, шәһидләр, салеһләр) бу мәна анлашыла биләр ки, сағлам, инкишаф етмиш вә мөмин бир ҹәмијјәт һазырламаг үчүн өнҹә пејғәмбәрләр вә һагг рәһбәрләр мејдана дахил олмалыдыр. Онларын ардынҹа сөзләри илә әмәлләри ујғунлашан сиддиг (ән доғручу) тәблиғатчылар пејғәмбәрләрин һәдәфини ҝерчәкләшдирмәк үчүн ишә гатылмалыдыр.\nГуруҹулуг дөврүндә һагг јола манечилик төрәтмәк истәјәнләр пејда олаҹаг. Бу шәхсләрә гаршы гијам едилмәли вә бир дәстә шәһид олуб өз пак ганы илә төвһид ағаҹыны сувармалыдыр.\nДөрдүнҹү мәрһәләдә чәкилмиш әзијјәтләрин бәһрәси олараг салеһ, пак вә ләјагәтли ҹәмијјәт јараныр. (“Тәфсири Нүмунә”, 1-ҹи ҹилд, сәһ.53.)\nМараглыдыр ки, “Биһарул-әнвар” китабында бир чох рәвајәтләрдә шәһидләр, сиддигләр вә салеһләр үчүн ән камил нүмунә мәсум имамлар (ә) ҝөстәрилмишдир. (“Биһар”, 24-ҹү ҹилд, сәһ.30-дан сонра.)\nНамазда белә бир истәк фикир, әхлаг вә әмәлдә ујғун дөрд зүмрәјә итаәтлә мүшајиәт олунмалыдыр. Илаһи лүтфә чатмыш шәхс нә зилләтә дүчар олур, нә дә залымлары һимајә едир. Һәзрәт Муса (ә) деди: “Еј Рәббим, мәнә бәхш етдијин немәтә ҝөрә әсла ҝүнаһкарлара арха олмајаҹағам!” (“Гәсәс” сурәси, ајә 17.)\nБурадан намаз гыланын дүшүнҹә вә әмәл бахымындан тутдуғу истигамәт мүәјјәнләшир. О, һәмин уҹа инсанларын јолунда олмағы Аллаһдан диләјир.


Q=2	C=0	SS=0	LS=2	PS=0	DC=0	LC=0	SD=0	BS=1	G0=33	G1=24	G2=12	DLID=az_RU	BODY=Nur-az.com - Гүдрәт Һәсәнгулијев, Игбал Ағазадә вә Рауф Арифоғлу намизәдлији\nГүдрәт Һәсәнгулијев, Игбал Ағазадә вә Рауф Арифоғлу намизәдлији\nАзәрбајҹанда депутатхана депутатларын бөјүк әксәријјәтинин рәзиллији, хәбислији уҹбатындан индијәдәк сирк, зоопарк, гоҹалар еви, јухулајанлар еви кими таныныб. Демәк олар ки, Әлијевләр һакимијјәтә, халгын вә дөвләтин хиртдәјинә чөкән ҝүндән Азәрбајҹан халгынын нә президент сечкиләринә, нә дә диҝәр сечкиләрә етибары галмајыб. Тәбии ки, ән бөјүк сечки президент сечкиси олдуғу үчүн бу сечкини сахтакарлыгла, шәрәфсизликлә, карусел әмәлијјатлары илә кечирән бир һакимијјәт дөвләти гәсб етдикҹә диҝәр сечкиләрә өнәм галмыр. Ҹамаат анҹаг вахт кечирмәк, әјләнмәк гәсдијлә интернетдә карусел әмәлијјатларына бахыб ҝүлүр.\nАмма депутатханада бөјүк әксәријјәт јапутат, ҜӨЗӘҜИРӘН, ТРОЛДАН ибарәт олса да орада һакимијјәти өз чыхышларыјла рүсвај едән депутатлар да вард иди.\nҮмумиликдә Гүдрәт Һәсәнгулијев, Игбал Ағазадә вә Рауф Арифоғлу тимсалында депутатхананы үмуми бир формада вәсф етмәк олар.\nДемәли, Гүдрәт Һәсәнгулијевин рекламы Арифоғлунун туалет кағызыны хатырладан сајтында ҝедир. Гүдрәтин шүары исә будур: “Ислаһатларла Гарабаға вә фираван һәјата.” Илаһи, иннсан нә гәдәр үзсүз, абырсыз олар ? Индијәдәк сиркдә јатыб галан Гүдрәтин Гарабағын мин километрлијинә јахынлашмаға гүдрәти чатмајыб. Дуруб халга фираван һәјатдан данышыр. Сән индијәдәк депутатханада отуруб ҜӨЗӘҜИРӘНЛИКДӘН башга нә гәләт едә билмисән. Бүтүн ҝүнү өзү вә мүавини халгын митингләрини вуруб, бир креслоја ҝөрә әгидәсини сатыб, Гүдрәт өзү игтидарын ҹиб мүхлаифәти олдуғу һалда халга јахшы нә вәд верә биләр? Илһам Әлијевин адыны чәкмәјә горхан, президент сечкиләриндә “кукла” вә Әлијевин вәкили вәзифәсини иҹра едән бу ҹүр инсанлар ҝетсәләр-ҝетсәләр “Гарабағ” кафесинә ҝедиб сахтакарлыг, тәјинат вә рүшвәтлә депутатханада отурмасынын “шәрәфинә” ајран ичә биләр. Бунун өзү нә гәләт едиб ки, һәлә бир мүавини дә дуруб намизәдлик верир. Затән Гүдрәт кими әввәлләр сиркдә олуб бир гәләт едә билмәјәнләр бир гәләт едә билсәјдиләр инди ҝиҹ-ҝиҹ шүарларла сиркә дүшмәк истәмәздиләр. Тәмиз адамы онсуз да халг таныјыр. Гүдрәтә бир гуш.\nДепутатханада Игбал Ағазадә кими инсанлар да вар. Һәмишә ҹәсарәтли чыхышларыјла јадда галыб. Амма бу дәфә тәәссүф ки, Арифоғлу кими сечилмәси 99 фаиз еһтимал едилән бир инсанла бир даирәдән намизәдлик вериб.\nАғазадәнин нәјинә ҝөрә олмаса да ҹәсарәтли чыхышларына ҝөрә халг тәрәфиндән сечилмәси әслиндә лабүд иди. Амма Арифоғлујла бир даирәдән намизәд олмасајды.\nАрифоғлунун сечилмә шансы даһа чохдур. Дүздүр, игтидарын алчаглығындан безән халг нүмајәндәләри Арифоғлуја сәс вермәзләр. Амма адам индијәдәк игтидарын тәрәфинә кечәндән өз мәнтәгәсиндәки инсанларда үмид јарадыб. Чүнки Арифоғлу кими ҹинаһ дәјишәнләрин даһа чох сечилмәси нәзәрә дәјир. Она ҝөрә ки, бизим өлкәдә халгын сәсиндән даһа чох Әлијевин сәси мүһүмдүр. Онун тәјинаты олмаса кимсә мандат ала билмәз.\nАрифоғлу, дүздүр ки, индијәдәк депутат олмајыб. Гүдрәтдән фәргли олараг онун һаггында “депутат симасыјла нә гәләт етмисән ки, утанмаз-утанмаз дуруб шаблон шүарларла нөвбәти дәфә намизәд олурсан?” дејә билмирик. Амма Арифоғлуну да халг таныјыр. Әввәлдән депутат олмасы шәрт дејил. Адам гәзетдә бүтүн ҝүнү етираз аксијаларында етираз едәнләри өз трол дәстәсијлә лағ еләтдириб. Өз гәзетини сахламаг үчүн троллугдан, Әли Һәәсновун чәнәси олмагдан тутмуш әхлагсыз, тәрбијәсиз хәбәрләр, рекламлар, фотолар дәрҹ етмәјә гәдәр һәр ҹүр виҹдансызлыг едиб. Инди бу адам ахы сечиҹиләринә јахшы нә вәд верә биләр. Ахы, онун сечиҹиләриндән, дәстәкләјәнләрдән, һаггында боғаздан јухары данышанлардан бир нәфәр чыхыб демирми ки, бу, виҹдансыз, әхлагсыз сајтлар, рекламлар, фотолар дүзәлдән, сајта гојан, һарамдан пул газанан адамдыр. Үзүндә ҹаванлыгдан саггал сахлајыб нурани чөһрә илә ҝәзән һәҹҹә ҝедән, намаз гылан бу инсан Аллаһа олан вәдини јеринә јетириб бәндә ола билмир. Халга неҹә депутат олуб сөзүнү тутаҹаг? Бу, бир мүсәлман халгы неҹә тәмсил едәҹәк.\nӘҝәр депутатхана јенидән Гүдрәт кими, Арифоғлу кими тролларын үмидинә галаҹагса әскисиндән һеч нә илә фәргләнмәјәҹәк.


Q=11	C=2	SS=2	LS=7	PS=4	DC=0	LC=0	SD=0	BS=1	G0=41	G1=32	G2=15	DLID=az_RU	BODY=Лука 4 | Онлајн Мүгәддәс Китаб | Јени дүнја тәрҹүмәси\nИблис Исаны имтаһана чәкир (1—13)\nНасирәдә Исаны гәбул етмирләр (16—30)\nКәфәрнаһумдакы синагогда (31—37)\nШимонун гајынанасы вә башга адамлар сағалыр (38—41)\nИса тәнһа бир јердә; ҹамаат ону тапыр (42—44)\n4 Иса мүгәддәс руһла долараг Иордандан чыхыб ҝетди. Аллаһын руһу ону чөллүјә апарды.+ 2 Иса чөллүкдә гырх ҝүн галды. Бу мүддәт әрзиндә о, һеч бир шеј јемәди вә гырх ҝүн баша чатанда аҹды. Орада Иблис ону имтаһана чәкди.+ 3 Иблис она деди: «Әҝәр сән Аллаһын оғлусанса, әмр ет ки, бу даш чөрәјә дөнсүн». 4 Лакин Иса она деди: «Јазылыб: “Инсан јалныз чөрәклә јашамамалыдыр”».+ 5 Сонра Иблис Исаны јүксәк бир јерә галдырды вә бир ҝөз гырпымында дүнјанын бүтүн сәлтәнәтләрини она ҝөстәриб+ 6 деди: «Бунлар үзәриндә һакимијјәти вә онларын ҹаһ-ҹалалыны сәнә верәҹәјәм, чүнки бу, мәнә верилиб+ вә мән ону кимә истәсәм, она да верирәм. 7 Әҝәр сән мәнә сәҹдә гылсан, бүтүн бунлар сәнин олаҹаг». 8 Иса она ҹаваб верди: «Јазылыб: “Аллаһын Јеһоваја сәҹдә гыл вә јалныз Она гуллуг ет”».+ 9 Сонра Иблис ону Јерусәлимә ҝәтириб мәбәдин ән һүндүр јеринә гојду вә деди: «Әҝәр сән Аллаһын оғлусанса, өзүнү бурадан ашағы ат,+ 10 ахы јазылыб: “О, мәләкләринә сәни горумағы әмр едәҹәк” 11 вә “Ајағын даша дәјмәсин дејә, сәни әлләри үстүндә апараҹаглар”».+ 12 Ҹавабында Иса деди: «Јазылыб: “Аллаһын Јеһованы сынаға чәкмә”».+ 13 Беләликлә, Иблис имтаһаны гуртарыб башга бир фүрсәт тапана гәдәр ондан ајрылды.+ 14 Руһун гүдрәти илә долмуш Иса Ҹәлиләјә гајытды.+ Онун хош сорағы һәр тәрәфә јајылды. 15 Иса орадакы синагогларда вәз етмәјә* башлады вә һамынын һөрмәтини газанды. 16 О, боја-баша чатдығы Насирә шәһәринә ҝәлди.+ Адәти үзрә шәнбә ҝүнү синагога ҝирди+ вә Мүгәддәс Јазылары охумаг үчүн ајаға галхды. 17 Она Әшија пејғәмбәрин тумарыны вердиләр. Иса тумары ачыб бу јери тапды: 18 «Јеһованын руһу үзәримдәдир, чүнки О, мәни јохсуллара мүждә вермәк үчүн мәсһ етди. О, мәни әсирләрә азадлығы вә корлара ишығы тәблиғ етмәк, мәзлумлара гуртулуш вермәк,+ 19 Јеһованын илтифат илини+ тәблиғ етмәк үчүн ҝөндәрди». 20 Бундан сонра о, тумары бүрмәләјиб хидмәтчијә верди вә отурду. Синагогда оланларын ҝөзү она зилләнмишди. 21 Иса онлара деди: «Ешитдијиниз бу ајәләр бу ҝүн јеринә јетди».+ 22 Һамы ону тәрифләмәјә башлады вә ағзындан чыхан ләтиф кәлмәләрә һејран галды.+ Онлар бир-бириндән сорушурдулар: «Мәҝәр бу, Јусифин оғлу дејил?»+ 23 Иса онлара деди: «Јәгин сиз “Тәбиб, әввәлҹә өзүнү сағалт” мәсәлини мәнә аид едәҹәксиниз. “Кәфәрнаһумда+ ҝөрдүјүн ишләрин сорағы гулағымыза чатыб, онлардан өз ел-обанда да елә”, — дејәҹәксиниз». 24 Сонра әлавә етди: «Әслиндә, һеч бир пејғәмбәри өз јурдунда гәбул етмирләр.+ 25 Мисал үчүн, Илјасын вахтында Исраилдә чохлу дул гадын вар иди. О заман үч ил алты ај јағыш јағмадығындан бөјүк гытлыг олду,+ 26 амма Илјас бу гадынлардан һеч биринин јанына ҝөндәрилмәди. О, јалныз Сидон торпағындакы Сарфатда јашајан дул гадынын јанына ҝөндәрилди.+ 27 Һәмчинин Әлјәсә пејғәмбәрин вахтында Исраилдә чохлу ҹүзамлы вар иди, амма онлардан һеч бири тәмизләнмәди. Јалныз арами Неман тәмизләнди».+ 28 Синагогдакылар бу сөзләри ешидәндә бәрк гәзәбләндиләр+ 29 вә ајаға галхыб тез ону шәһәрдән кәнара чыхартдылар. Ону шәһәрин салындығы дағын сылдырымына ҝәтириб ашағы атмаг истәдиләр. 30 Иса онларын арасындан кечиб јолуна давам етди.+ 31 Сонра о, Ҹәлиләнин Кәфәрнаһум шәһәринә ҝетди вә шәнбә ҝүнләри орада вәз етмәјә башлады.+ 32 Адамлар онун неҹә вәз етдијинә һејран галырдылар,+ чүнки о, ихтијар саһиби кими данышырды. 33 Синагогда ичинә ҹин, мурдар руһ ҝирмиш бир адам вар иди. Бу адам уҹадан гышгырараг деди:+ 34 «Еј нәсрани Иса! Биздән нә истәјирсән?+ Бизи мәһв етмәјә ҝәлмисән? Сәнин ким олдуғуну јахшы билирәм, сән Аллаһын Мүгәддәсисән».+ 35 Лакин Иса она зәһмлә деди: «Сәсини кәс, ондан чых». Ҹин һамынын габағында о адамы јерә сәрди вә хәтәр јетирмәдән ондан чыхды. 36 Буну ҝөрәнләрин маты-гуту гуруду. Онлар бир-биринә дејирдиләр: «Онун сөзләриндәки һөкмә, гүдрәтә бир бах! Һәтта мурдар руһлар онун әмринә табе олуб адамлардан чыхырлар!» 37 Исанын сорағы ҝет-ҝедә о бөлҝәнин һәр тәрәфинә јајылырды. 38 Иса синагогдан чыхыб Шимонун евинә ҝәлди. Шимонун гајынанасы гыздырма ичиндә јатырды. Исадан хаһиш етдиләр ки, ону сағалтсын.+ 39 О, хәстәјә јахынлашыб онун гыздырмасыны салды вә гыздырма кечди. Гадын дәрһал ајаға галхыб онлара гуллуг етмәјә башлады. 40 Ҝүнәш батанда ҹамаат мүхтәлиф азары олан хәстәләрини онун јанына ҝәтирди. Иса әлләрини һәр биринин үзәринә гојараг онлары сағалдырды.+ 41 Бир чох адамдан ҹинләр чыхыр вә: «Сән Аллаһын Оғлусан!» — дејә гышгырырды.+ Лакин Иса онлара һөкм едәрәк данышмағы гадаған едирди,+ чүнки ҹинләр онун Мәсиһ олдуғуну билирдиләр.+ 42 Сүбһ тездән Иса чыхыб тәнһа бир јерә ҝетди.+ Ҹамаат исә ону ахтармаға башлады вә тапанда јалвар-јахар едиб ону јолундан сахламаға чалышды. 43 Лакин Иса онлара деди: «Мән Аллаһын Падшаһлығы һаггында мүждәни башга шәһәрләрә дә чатдырмалыјам, ахы Аллаһ мәни бу иш үчүн ҝөндәриб».+ 44 Беләликлә, Иса Јәһудијјәдәки синагогларда тәблиғ едирди.


Q=11	C=0	SS=0	LS=11	PS=0	DC=0	LC=0	SD=0	BS=2	G0=2	G1=2	G2=2	DLID=az_RU	BODY=Самирра шәһәриндәки Имам Әскәрејнин (әлејһимә сәлам) мүбарәк һәрәми – Фото Репортаж\nӘһли Бејт (әлејһимус-сәлам) Хәбәрләри – Имам Әлијјән Нәги (ә) вә Һәсән Әскәри (ә)\niyul 25, 2021 - 11:21 PM Хәбәрин коду : 1163272 Мәнбә : АБНА Хәбәр Аҝентлији Link:\nИрагын Самирра шәһәриндә јерләшән һәзрәт Әскәрејн һәрәминдә Алаһ Тәаланын јер үзәриндә Өзүнә Хәлифә тәјин етдији Шиәләрин 10-ҹу Имамы һәзрәт Әли ән-Нәги (әлејһи сәлам) вә Шиәләрин 11-ҹи Имамы һәзрәт Һәсән әл-Әскәринин (әлејһи сәлам) мүбарәк мәзарлары јерләшир. Бу мәзарларын јерләшдији мәкана Әскәрејн һәрәми дејилир.\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, Ираг өлкәси диктатор Сәддамын деврилмәсиндән сонра өз тарихинин ән ҝөзәл анларыны јашајыр. Јашанан бу ҝөзәл анларын бөјүк сәһми Имам Һади (әлејһи сәлам) вә Имам Һәсән Әскәринин (әлејһи сәлам) пак мәзарлары јерләшән, һабелә Имам Заман һәзрәтләринин кичик гејбә чәкилдији мәканы олан Самирра шәһәринә дүшүр. АБШ, сионист Исраил режим, Гәрб өлкәләри, Түркијә вә Сәудијјәнин дәстәк вердикләри сәләфи террор груплары өлкәдән хүсусиллә дә, Мосулдан тәмизләндикдән сонра Самирра шәһәринә зәввар ахыны ҝүнүҝүндән артмагдадыр.\nҺәмчинин бу мүбарәк һәрәмин дахилиндә ашағыдакы шәхсләр дә дәфн едилиб:\nҺәзрәти Һәкимә Хатун – Мәһәммәд әт-Тәгинин (әлејһи сәлам) гызы, һәзрәт Әли ән-Нәгинин (әлејһи сәлам) баҹысы.\nҺәзрәти Нәрҹис – Имам Һәсән әл-Әскәринин һәјат јолдашы, Мәһәммәд ибн Һәсән әл-Меһдинин (Аллаһ Тәала Онун шәрәфли зүһуруну тезләшдирсин) анасы.\nБөјүк гејб дөврүнү јашајан 12-ҹи Имам һәзрәти Мәһәммәд ибн Һәсән әл-Меһдинин кичик гејбә чәкилдији зирзәми дә бу мүбарәк һәрәмин ичиндәдир.\nГејд едәк ки, Самирра шәһәриндә һүҹума мәруз галан Әсҝәријјә түрбәси - (Имам Әлијјән Нәги (ә) вә Имам Һәсән Әскәринин (ә) һәрәми) 2006-ҹы илдә АБШ тәрәфиндән дәстәкләнән тәкфирчи груплар тәрәфиндән партладылараг тамамән дағыдылмышдыр.


Q=3	C=0	SS=0	LS=3	PS=0	DC=0	LC=0	SD=0	BS=0	G0=21	G1=15	G2=12	DLID=az_RU	BODY=Sentyabr 5, 2017 - 4:34 PM Хәбәрин коду : 852516 Мәнбә : Дејерлер “Тебјан”-а истинадла Link:\nҺәзрәт Пејғәмбәр (с) бујурур: “Һәр ким “Заријат” сурәсини охујар, ана бәтниндә олан ушағы сигт олмагдан вә тәһлүкәдән горумаг үчүн тәсирли олар”.\nӘһли Бејт (әлејһимус-сәлам) - АБНА – Хәбәр Аҝентлији: Ҹәмијјәти идарә едиб ирәли апаран гүввә ҹәмијјәтә һәр бир тәрәфдән әһатәси олан гүввәјә јәни Аллаһа (ҹәллә ҹәлалуһ) аиддир. Халигдир ки, инсанын тәрбијјәси үчүн она ганунлар вәз едиб бу ганунлары Пејғәмбәрләри васитәси илә она чатдырыр... Ҹәмијјәтдә әсас мәсәләләрдән бири дә, өвладын дүнјаја ҝәтирилмәси вә тәрбијјәси мәсәләсидир. Ислам бу ишә ана бәтниндән һәтта бу просесдән өнҹә белә диггәт јетирир. Белә ки, ана бәтниндә олан көрпәни һәр ајда тәһлүкәдән горумаг үчүн бир сыра әмәлләр вардыр ки, онлара нәзәр саладыгда дедикләримизин шаһиди олуруг. Һәзрәт Пејғәмбәр (с) бујурур: “Һәр ким “Заријат” сурәсини охујар, ана бәтниндә олан ушағы сигт олмагдан вә тәһлүкәдән горумаг үчүн тәсирли олар”.\nБунун үчүн һәр ај Гурани Кәримин мүәјјән сүрәләринин охунмасы тәкид олунур.\nБиринҹи ај: Ҹүмә ахшамы вә ҹүмә ҝүнләри “Јасин” вә “Саффат” сурәсини охумаг. Ҹүмә ҝүнү сәһәр јемәјиндән әввәл аҹгарына нар јемәк. Ҝүнәш чыхмаздан әввәл һәр ҝүн ики әдәд хурмаја “Гәдр” сурәсини охујуб, ону јемәк.\nИкинҹи ај: Ҹүмә ахшамы вә ҹүмә ҝүнләриндә “Мулк” сурәсини охумаг. Ҹүмә ахшамы ҝүнләриндә 140 дәфә вә ҹүмә ҝүнүндә 100 дәфә салаваты “әҹҹил-фәрәҹәһум”ла бирликдә демәк. Һәр ҝүн ики иннаба “Төвһид” сурәсини охујуб, аҹгарына јемәк.\nҮчүнҹү ај: Ҹүмә ахшамы вә ҹүмә ҝүнләриндә “Али-Имран” сурәсини охумаг. Һәр ҝүн намазлардан сонра 140 дәфә салават демәк. Һәр ҝүн бир әдәд алмаја “Ајәтүл-күрсү” охујуб, аҹгарына јемәк.\nДөрдүнҹү ај: Ҹүмә ахшамы вә ҹүмә ҝүнләриндә “Дәһр” сурәсини охумаг. Намазларда “Гәдр сурәсини охумаг. Һәр ҝүн ики әнҹирә “Тин” сурәсини охумаг вә аҹгарына јемәк.\nБешинҹи ај: Ҹүмә ахшамы вә ҹүмә ҝүнләриндә “Фәтһ” сурәсини охумаг. Намазларда “Нәср” сурәсини демәк. Һәр ҝүн бир әдәд јумуртаја “Һәмд” сурәсини охујуб, јемәк.\nАлтынҹы ај: Ҹүмә ахшамы вә ҹүмә ҝүнләриндә “Вагиә” сурәсини охумаг. Ахшам намазларынын бириндә “Тин” сурәсини охумаг. Һәр ҝүн бир нара “Фәтһ” сурәсини охујуб, аҹгарына јемәк.\nЈеддинҹи ај: Ҹүмә ахшамы вә ҹүмә ҝүнләриндә “Јасин” вә “Мулк” сурәсини охумаг. Һәр ҝүн 140 салават демәк. Һәр ҝүн бир һејваја “Јасин” сурәсини охујуб, ону аҹгарына јемәк.\nСәккизинҹи ај: Шәнбә ҝүнү сүбһ намазындан сонра “Гәдр” сурәсини он дәфә, базар ҝүнү сүбһ намазындан сонра “Тин” сурәсини ики дәфә, базар ертәси ҝүнү “Јасин” сурәсини, чәршәнбә ахшамы ҝүнү “Фурган”, чәршәнбә ҝүнү “Дәһр”, ҹүмә ахшамы ҝүнү “Муһәммәд (с)” вә ҹүмә ҝүнү “Саффат” сурәсини охумаг.\nДоггузунҹу ајда: Имам Заман ағанын (ә.ф) саламатлығына ҝөрә гурбан кәсмәк вә ондан јемәк. Ҹүмә ахшамы ҝүләриндә “Һәҹҹ” вә ҹүмә ҝүнләриндә “Фатир” сурәсини охумаг. Һәр ҝүн бир мигдар сүд вә хурмаја “Дәһр” сурәсини охумаг вә ону аҹгарына јемәк.\nБундан әлавә ушағын ана бәтниндә тәһлүкәдән узагда галмасы үчүн “Һаггә” сурәсини јазыб, һамилә гадынын өзү илә ҝәздирмәси төвсијә олунур.


Q=7	C=2	SS=2	LS=0	PS=5	DC=0	LC=0	SD=0	BS=1	G0=37	G1=25	G2=15	DLID=az_RU	BODY=Јәһја 16 | Онлајн Мүгәддәс Китаб | Јени дүнја тәрҹүмәси\nИсанын шаҝирдләри өлүм тәһлүкәси илә үз-үзә (1—4а)\nМүгәддәс руһун фәалијјәти (4б—16)\nШаҝирдләрин кәдәри севинҹә дөнәҹәк (17—24)\nИса дүнјаја галиб ҝәлди (25—33)\n16 Бунлары сизә она ҝөрә сөјләдим ки, мәндән дөнмәјәсиниз. 2 Сизи синагоглардан говаҹаглар.+ Елә бир вахт ҝәләҹәк ки, сизи өлдүрән һәр кәс+ бу јолла Аллаһа гуллуг етдијини дүшүнәҹәк. 3 Онлар бу ишләри она ҝөрә едәҹәкләр ки, нә Атаны таныјырлар, нә дә мәни.+ 4 Бунлары демәкдә мәгсәдим одур ки, һәмин вахт ҝәләндә сизи хәбәрдар етдијими хатырлајасыныз.+ Бунлары сизә әввәлҹәдән демәмишдим, чүнки сизинлә идим. 5 Инди мәни ҝөндәрәнин јанына ҝедирәм,+ амма бириниз дә сорушмурсунуз ки, һара ҝедирсән? 6 Бу сөзләримә ҝөрә гәм дәрјасына батмысыныз.+ 7 Амма мән сизә һәгигәти сөјләјирәм, ҝетмәјим сизин хејринизәдир. Чүнки мән чыхыб ҝетмәсәм, көмәкчи+ јаныныза ҝәлмәјәҹәк. Анҹаг ҝетсәм, ону јаныныза ҝөндәрәҹәјәм. 8 О ҝәләндә дүнјаја ҝүнаһын, доғрулуғун вә һөкмүн нә демәк олдуғуну ачыг-ашкар ҝөстәрәҹәк. 9 Илк нөвбәдә ҝүнаһын нә демәк олдуғуну ҝөстәрәҹәк,+ чүнки онлар мәнә иман етмирләр.+ 10 Сонра доғрулуғун нә демәк олдуғуну ҝөстәрәҹәк, чүнки мән Атанын јанына ҝедирәм вә сиз артыг мәни ҝөрмәјәҹәксиниз. 11 Нәһајәт, һөкмүн нә демәк олдуғуну ҝөстәрәҹәк, чүнки бу дүнјанын һөкмдары артыг мәһкум едилиб.+ 12 Сизә дејиләси чох сөзүм вар, анҹаг инди онлары баша дүшмәзсиниз. 13 Һәгигәт руһу ҝәләндә сизә јол ҝөстәрәҹәк,+ һәгигәти там дәрк етмәјинизә көмәк едәҹәк. О, өзүндән данышмајаҹаг, ешитдијини данышаҹаг вә сизә гаршыдакы һадисәләри хәбәр верәҹәк.+ 14 О, мәни шәрәфләндирәҹәк,+ чүнки мәндән ешитдикләрини сизә билдирәҹәк.+ 15 Атанын нәји варса, һамысы мәнимдир.+ Буна ҝөрә сизә дедим ки, о, мәндән ешитдикләрини сизә билдирәҹәк. 16 Бир аздан артыг мәни ҝөрмәјәҹәксиниз,+ амма бир гәдәр сонра ҝөрәҹәксиниз». 17 Онда шаҝирдләрдән бәзиләри бир-бириндән сорушду: «Ҝөрәсән, о, “бир аздан мәни ҝөрмәјәҹәксиниз, амма бир гәдәр сонра ҝөрәҹәксиниз”, “Атамын јанына ҝедирәм” сөзләри илә нә демәк истәјир?» 18 Онлар дејирдиләр: «О, “бир аздан” демәклә нәјә ишарә едир? Биз бу сөзләрин мәнасыны баша дүшмүрүк». 19 Иса ҝөрәндә ки, онлар нә исә сорушмаг истәјирләр, онлара деди: «Сиз бир-бириниздән “бир аздан мәни ҝөрмәјәҹәксиниз, амма бир гәдәр сонра ҝөрәҹәксиниз” сөзләримин мәнасыны сорушурсунуз? 20 Буну билин, сиз ағлајыб фәрјад едәҹәксиниз, дүнја исә шадјаналыг едәҹәк. Сиз кәдәрләнәҹәксиниз, анҹаг кәдәриниз севинҹә дөнәҹәк.+ 21 Гадын доғуш заманы әзијјәт чәкир, чүнки вахты јетишиб. Анҹаг ушағы доғандан сонра чәкдији әзијјәт артыг јадына дүшмүр, чүнки дүнјаја инсан ҝәтирдијинә севинир. 22 Сиз дә инди кәдәрләнирсиниз, анҹаг сизинлә јенидән ҝөрүшәндә үрәјиниз севинәҹәк+ вә һеч кәс севинҹинизи әлиниздән алмајаҹаг. 23 О ҝүн сиз мәндән һеч нә сорушмајаҹагсыныз. Јадынызда галсын, Атадан мәним адымла нәсә истәсәниз,+ сизә верәҹәк.+ 24 Бу вахтадәк мәним адымла һеч бир шеј истәмәмисиниз. Диләјин, алаҹагсыныз вә үрәјиниз севинҹлә долаҹаг. 25 Бунлары сизә мәсәлләрлә дедим. Елә вахт ҝәләҹәк ки, даһа сизә мәсәл чәкмәјәҹәјәм. Ата һаггында ачыг-ашкар данышаҹағам. 26 О ҝүн өзүнүз мәним адымла Атаја мүраҹиәт едәҹәксиниз. Сиздән өтрү мәним Атаја мүраҹиәт етмәјимә еһтијаҹ олмајаҹаг. 27 Чүнки Ата сизи севир, она ҝөрә ки, сиз мәни севирсиниз+ вә Аллаһын елчиси олараг ҝәлдијимә инанырсыныз.+ 28 Мән дүнјаја Атанын елчиси кими ҝәлдим. Инди исә дүнјаны тәрк едиб Атамын јанына ҝедирәм».+ 29 Шаҝирдләр дедиләр: «Бах, инди сән ачыг данышырсан, даһа мәсәл чәкмирсән. 30 Инди билирик ки, сән һәр шеји билирсән, киминсә сәнә суал вермәсинә еһтијаҹ јохдур, чүнки инсанын фикирләриндән аҝаһсан. Буна ҝөрә дә биз инанырыг ки, сәни Аллаһ ҝөндәриб». 31 Иса деди: «Сиз инди инанырсыныз. 32 Амма елә бир вахт ҝәләҹәк ки, артыг ҝәлиб дә, һамыныз мәни тәк гојуб евинизә дағылышаҹагсыныз.+ Анҹаг мән тәк галмајаҹағам, чүнки Атам мәнимләдир.+ 33 Буну сизә она ҝөрә дедим ки, мәним сајәмдә сүлһүнүз олсун.+ Дүнјада чох әзијјәтлә үзләшәҹәксиниз, анҹаг ҹәсарәтли олун! Мән дүнјаја галиб ҝәлдим».+


Q=17	C=7	SS=0	LS=5	PS=5	DC=0	LC=0	SD=0	BS=1	G0=36	G1=20	G2=10	DLID=az_RU	BODY=1 Падшаһлар 3 | Онлајн Мүгәддәс Китаб | Јени дүнја тәрҹүмәси\n1 Падшаһлар 3:1—28\nСүлејман фиронун гызыны алыр (1—3)\nЈеһова рөјада Сүлејмана ҝөрүнүр (4—15)\nСүлејман һикмәт диләјир (7—9)\nСүлејманын мүдрик һөкмү (16—28)\n3 Сүлејман Мисир падшаһы фиронла гоһум олду. О, фиронун гызыны алыб+ ону Давуд шәһәринә+ ҝәтирди вә өз евини,+ Јеһованын евини,+ һәмчинин Јерусәлимин гала диварларыны тикәнә гәдәр+ орада сахлады. 2 Халг сәҹдәҝаһларда* гурбан ҝәтирирди,+ чүнки о вахтлар һәлә Јеһованын адына ев инша едилмәмишди.+ 3 Сүлејман атасы Давудун гајда-ганунуна әмәл едир, Јеһованы севирди, анҹаг јандырма гурбаны вә диҝәр гурбанлары сәҹдәҝаһларда тәгдим едирди.+ 4 Падшаһ гурбан кәсмәк үчүн Ҝибјона ҝетди, чүнки баш сәҹдәҝаһ орада иди.+ Сүлејман орадакы гурбанҝаһда 1000 јандырма гурбаны тәгдим етди.+ 5 Ҝибјонда ҝеҹә вахты Јеһова Сүлејмана јухуда ҝөрүндү. Аллаһ деди: «Мәндән нә истәјирсән дилә, сәнә верим».+ 6 Сүлејман деди: «Мәним атам, гулун Давуд сәдагәтлә, салеһликлә, сидги-үрәклә Сәнин јолунда јеријиб. Сән дә һәмишә она мәһәббәт ҝөстәрмисән вә бу мәһәббәтини бу ҝүнәдәк давам етдириб тахтында отурмаг үчүн она оғул бәхш етмисән.+ 7 Еј Аллаһым Јеһова, ҹаванлығыма, нашылығыма бахмајараг,+ Сән мәни, бу гулуну атам Давудун јеринә падшаһ етмисән. 8 Бу гулун сечдијин халгын,+ саја-һесаба ҝәлмәјән халгын рәһбәридир. 9 Инди халгына һөкм етмәк, хејири шәрдән ајыра билмәк үчүн+ гулуна итаәткар үрәк вер.+ Ахы бу бојда* халга ким һөкм едә биләр?» 10 Сүлејманын буну истәмәси Јеһоваја хош ҝетди.+ 11 Аллаһ она деди: «Сән ки буну диләдин, өзүнә узун өмүр, вар-дөвләт диләмәдин, дүшмәнләринин мәһвини истәмәдин, амма диван ишләрини апармаг үчүн ағыл-камал диләдин,+ 12 Мән дә диләјини јеринә јетирәҹәјәм,+ үрәјинә һикмәт, дәрракә верәҹәјәм.+ Белә ки, сәнин кимиси нә сәндән әввәл олуб, нә дә сәндән сонра олаҹаг.+ 13 Үстәлик, сәнә диләмәдијин шејләри+ — вар-дөвләт вә шан-шөһрәт дә верәҹәјәм.+ Бүтүн өмрүн боју сәнә тај падшаһ олмајаҹаг.+ 14 Әҝәр атан Давуд кими, гајда-ганунларыма вә әмрләримә әмәл етсән, јолларымы тутсан,+ сәнә узун өмүр дә бәхш едәҹәјәм».+ 15 Сүлејман ојананда бунун рөја олдуғуну анлады. О, Јерусәлимә ҝәлди вә Јеһованын Әһд сандығынын өнүндә дуруб јандырма гурбаны вә үнсијјәт гурбаны+ тәгдим етди, бүтүн әјан-әшрәфинә зијафәт верди. 16 Бир ҝүн ики фаһишә гадын ҝәлиб падшаһын һүзурунда дурду. 17 Гадынлардан бири деди: «Ағам, бу гадынла мән бир евдә јашајырыг. Евдә онун јанында ушағым олду. 18 Мән доғандан үч ҝүн сонра бу гадын да доғду. Биз бир јердә идик. Евдә биздән башга һеч ким јох иди, тәкҹә икимиз идик. 19 Ҝеҹә бу гадынын оғлу онун алтында галыб өлдү. 20 О, ҝеҹә јарысы дурду, мән гарабашын јухуда икән ушағы јанымдан ҝөтүрүб өз гојнуна салды, өзүнүн өлү оғлуну исә гојнума гојду. 21 Мән сәһәр оғлуму әмиздирмәк үчүн дуранда ҝөрдүм ушаг өлүдүр. Она диггәтлә баханда ҝөрдүм ки, бу, мәним ушағым дејил». 22 О бири гадын деди: «Јох, дири ушаг мәнимдир, өлү сәнин». Биринҹи гадын исә дејирди: «Јох, өлү ушаг сәниндир, дири мәним». Онлар беләҹә падшаһын һүзурунда мүбаһисә едирдиләр. 23 Ахырда падшаһ деди: «Бири дејир, “сағ ушаг мәнимдир, өлү сәнин”, о бири дејир, “јох, өлү ушаг сәниндир, сағ мәним”». 24 О бујурду: «Мәнә гылынҹ верин!» Падшаһа гылынҹ ҝәтирдиләр. 25 Падшаһ деди: «Сағ ушағы ики јерә бөлүн, јарысыны бир гадына, јарысыны о бири гадына верин». 26 Оғлу сағ олан гадын баласы үчүн үрәји јандығына ҝөрә падшаһа јалварды: «Амандыр, ағам! Ушағы өлдүрмә, вер она». О бири гадын исә дејирди: «Бөлүн! Гој нә мәним олсун, нә дә онун!» 27 Онда падшаһ деди: «Ушағы өлдүрмәјин, биринҹи гадына верин. Ушағын анасы одур». 28 Бүтүн Исраил падшаһын вердији һөкм барәдә ешитди. Онлар падшаһа дәрин еһтирам бәсләмәјә башладылар,+ чүнки ҝөрдүләр ки, Аллаһ она әдаләтлә һөкм етмәк үчүн һикмәт вериб.+\n^ Һәрфән: јүксәкликләрдә.\n^ Диҝәр вариант: чәтин. Һәрфән: ағыр.\n1 Падшаһлар 3


Q=5	C=2	SS=0	LS=2	PS=0	DC=0	LC=0	SD=0	BS=1	G0=31	G1=23	G2=11	DLID=az_RU	BODY=Nur-az.com - Исраилин өлкәмиздәки аҝент шәбәкәси силсиләсиндән - Јени Мүсават гәзети\n02 Октјабр 2021\nИсраилин өлкәмиздәки аҝент шәбәкәси силсиләсиндән - Јени Мүсават гәзети\nЈени Мүсават гәзетинин рәһбәрлијинин хүсуси олараг танытымына еһтијаҹ јохдур. Бизим шәхси олараг Рауф Арифоғлу илә һеч бир проблемимиз јохдур. Онун бу халга лап елә Һејдәр Әлијев дөнәминдән үмидләр вермәси, халгын гәһрәманлары сырасында олдуғу һалда сонрадан сатылыб игтидар медиасына чеврилмәси дә артыг индиләрдә һеч кимин веҹинә дејил. Онун һаггында узун-узады данышмаг да мәнасыздыр. Тәкҹә бир сөз демәк истәсәк, ону да халг онсуз да Арифоғлуја дејиб. Бәли, бәли, нә чох нә аз ҹәмиси бир кәлмә: САТГЫН\nАмма, ҝәләк онун Исраилин өлкәмиздәки аҝент шәбәкәсинин бир һәлгәси олан Мүсават гәзетинә. Бу гәзетин рејтингини артыран нәдир билирсиз? Бүтүн ҝүнү Иранын әлејһинә ағыз ачыб бағламаг. Нечә ҝүндүр ки, Иран әлејһинә бир сүрү Исраил муздуруну дәвәт едиб данышдырырлар. Исраил көпәкләри дә Ҝүнеј Азәрбајҹан, туран-муран шүарлары илә көпәк олдугларыны ҝизләтмәјә чалышырлар. Өлүн ки, түркчүлүјү дә Исраилин ајаглары алтына атмысыз.\nДоғрудан да елә Сејид Һәсән Амили демишкән ширин гујруғу илә ојнајырлар. Јени Мүсават гәзетинә, лап елә шәхсән онун сатгын рәһбәрлијинә нә вар ки, сабаһ Иранла мүһарибә башласа (әлбәттә, Азәрбајҹанда анҹаг ағылдан кәм адамлар бу мүһарибәни еһтимал едә биләр) бу сатгынлар јенә дә икинҹи Гарабағ мүһарибәсиндә олдуғу кими гачыб өз дешикләринә ҝирәҹәкләр. Олан јенә јазыг јетимин баласына олаҹаг.\nТәбии ки, Јени Мүсават гәзетини бир јандан гынамаг олмур. Нијә ҝөрә? Она ҝөрә ки, Азәрбајҹанда ҹәмиси ики ән бөјүк проблем мөвҹуддур. Бири дахили, диҝәри дә хариҹи вәзијјәт. Дахили вәзијјәтә ҝәләндә Јени Мүсаватын дәбдәбәли офиси вар, һәрдән бирдән ишчиләри дә һакимијјәтдән ев алырлар. Үстә ҝәләк Исраил сәфирлији дә габагларына јалдан малдан атыр. Она ҝөрә дә дахилдә ким өлүр, ким галыр бунларын веҹинә дејил.Â Бәдбәхтләр Ирандакы 30 милјонлуг азәрбајҹанлыдан данышырлар, өз өлкәләринин 2-3 милјон азәрбајҹанлысы Авропа өлкәләриндә, Русијада пиштахта далында картошка сатыр. Түркијәдә нә гәдәр азәрбајҹанлы гызларын барларда пул газандыгларыны бар бар бағырырлар. Сиз азәрбајҹанлы дәрди чәкән алчагларсынызса бунлардан бир дәфә данышын да. Данышмазсыз, чүнки Исраилдән алдығыныз тулапајыларынын мүгабилиндә ҝәрәк Ирана јахшы һүрәсиниз.\nБизим Иранла давасы оланлар илә ишимиз јохдур. Амма, шиәлијин бу дәгигә һәр тәрәфдән басгылара мәруз галмасы да һамыја бәллидир. Бир јандан Әрдоған шиәлијин тәһлүкәли олмасындан данышыр, диҝәр јандан Америка көпәји Али Сәуд шиә әлејһинә ҝеҹә ҝүндүз данышыр. О бири тәрәфдән Исраил шиәлији арадан апармаг истәјир. Мүсават гәзети дә һансы дәрәдә дүрәдә шиәјә һүрән көпәк варса јығыб төкүр студијасына башлајырлар һүрүшмәјә.\nТүркијә, Али Сәуд вә Исраилин нәјинә лазымдыр ки, онларын Аллаһындандыр ки, Азәрбајҹан илә Иранын арасы дәјсин. Онлар да отуруб гырагдан гызышдырсын, силаһыны сатсын. Мүсаватчылар да ҝүја пешә борҹларыны јеринә јетирирләрмиш кими бүтүн ҝүнү Иранын әлејһинә һүрүрләр. Будур Сизин дөвләтчилик анлајышыныз? Нијә өзҝәләринин машасы олмағы өзүнүзә шәрәф билирсиз?\nАзәрбајҹан дөвләтинин Иран дөвләти илә достлуг, гардашлыг мүнасибәтләри мөвҹуддур. Нијә хәләл ҝәтирирсиз.\nОна ҝөрә дә дүшүнүрүк ки, Јени Мүсават гәзети үчүн бир өлчү ҝөтүрүлмәли, арашдырылмалыдыр ки, һансы өлкәнин хүсуси хидмәт органларына чалышырлар. Онда онларын Исраилин өлкәмиздәки аҝент шәбәкәсинин бир һәлгәси олдуглары үзә чыхаҹаг.


Q=12	C=8	SS=0	LS=0	PS=4	DC=0	LC=0	SD=0	BS=0	G0=20	G1=15	G2=8	DLID=az_RU	BODY=Рахав вә кәшфијјатчылар | Мүгәддәс Китаб һекајәси\nБУ АДАМЛАР чәтинлијә дүшүбләр. Әҝәр гачыб ҹанларыны гуртармасалар, онлары өлдүрәҹәкләр. Бу кишиләр исраилли кәшфијјатчылардыр, онлара көмәк едән гадын исә Рахавдыр. Рахав Јерихо шәһәринин гала диварындакы евдә јашајыр. Ҝәл ҝөрәк бу кишиләр нә үчүн чәтинлијә дүшүбләр.\nИсраил халгы Кәнан торпағына ҝирмәк үчүн Иордан чајыны кечмәјә һазырлашыр. Амма буну етмәздән әввәл Јешуа ики нәфәр кәшфијјатчыја тапшырыг верир: ‘Ҝедин, о торпағы вә Јерихо шәһәрини ҝөздән кечирин’.\nКәшфијјатчылар Јерихо шәһәринә чатанда Рахавын евинә ҝәлирләр. Амма бир нәфәр бу шәһәрин падшаһына чатдырыр: ‘Торпағымызы ҝөздән кечирмәк үчүн бу ҝеҹә бураја ики исраилли ҝәлиб’. Падшаһ буну ешидән кими, Рахавын јанына адам ҝөндәриб әмр едир: ‘Евиндә олан адамлары чыхарт!’ Рахав исә онлары евинин дамында ҝизләдиб падшаһын адамларына дејир: ‘Һә, евимә адамлар ҝәлмишдиләр, амма һарадан олдугларыны билмирәм. Онлар һава гараланда, шәһәрин дарвазалары бағланмаздан әввәл чыхыб ҝетдиләр. Тәләссәниз, онлара чата биләрсиниз’. Падшаһын адамлары да онларын далынҹа дүшүрләр.\nБу адамлары јола саландан сонра Рахав дама чыхыб кәшфијјатчылара дејир: ‘Мән билирәм ки, Јеһова бу торпағы сизә верәҹәк. Мисирдән чыхдығыныз заман Онун Гырмызы дәнизин суларыны неҹә гурутдуғуну, Сихон вә Ог падшаһларыны өлдүрдүјүнүзү ешитмишик. Сизә етдијим јахшылыға ҝөрә сөз верин ки, сиз дә мәнә јахшылыг едәҹәксиниз. Атамы вә анамы, гардашларымы вә баҹыларымы хилас едәҹәксиниз’.\nКәшфијјатчылар разы олурлар. Амма хилас олмаг үчүн Рахав да нә исә етмәлидир. Онлар Рахава тапшырырлар: ‘Бу гырмызы ипи ҝөтүр вә пәнҹәрәнә бағла, гој бүтүн гоһумларын сәнин евинә јығылсынлар. Биз дә Јерихону алмаға гајыданда, бу ипи сәнин пәнҹәрәндә ҝөрүб аилә үзвләриндән һеч бирини өлдүрмәјәҹәјик’. Кәшфијјатчылар Јешуанын јанына гајыдыб һәр шеји она данышырлар.\nЈешуа 2:1–24; Ибраниләрә 11:31.


Q=17	C=15	SS=4	LS=0	PS=2	DC=8	LC=0	SD=0	BS=0	G0=40	G1=16	G2=7	DLID=az_RU	BODY=Иса сағдыр | Мүгәддәс Китаб һекајәси\nБУ ГАДЫН вә ики кишинин ким олдуғуну һеч билирсән? Гадын, Исанын шаҝирди Мәҹдәлли Мәрјәмдир. Ағ палтарлы кишиләр исә мәләкләрдир. Мәрјәм Исанын бәдәни гојулмуш балаҹа отағын ичинә бојланыр. Бу хүсуси отаг сәрдабә адланыр. Гәдимдә, өлән адамы сәрдабәјә гојурдулар. Амма Исанын бәдәни бурада јохдур. Ону ким апарыб? Ҝәл ҝөрәк.\nКаһинләр Иса өләндән сонра Пилата дејирләр: ‘Иса һәлә сағ икән демишди ки, өләндән үч ҝүн сонра дириләҹәк. Она ҝөрә дә әмр вер ки, сәрдабәни горусунлар. Јохса шаҝирдләри ону оғурлајыб өлүләрдән дирилдијини сөјләјәрләр!’ Пилат каһинләрә сәрдабәни горумаг үчүн әсҝәр ҝөндәрмәји тапшырыр.\nИсанын өлүмүнүн үчүнҹү ҝүнү сәһәр тездән Јеһованын мәләји бирдән пејда олуб сәрдабәнин габағындакы дашы гыраға чәкир. Буну ҝөрән әсҝәрләр горхудан донуб галырлар. Онлар сәрдабәнин ичәрисинә баханда Исанын бәдәнинин орада олмадығыны ҝөрүрләр. Бир нечә әсҝәр шәһәрә ҝедиб әһвалаты каһинләрә данышыр. Һеч билирсән бу пис каһинләр нә едирләр? Онлар әсҝәрләрә јалан данышмалары үчүн пул верирләр. Каһинләр онлары өјрәдирләр: ‘Дејин ки, биз јатанда шаҝирдләри ҝеҹә јарысы ҝәлиб ону оғурладылар’.\nБу вахт Исанын гадын шаҝирдләри сәрдабәјә ҝәлирләр. Онлар сәрдабәни бош тапанда һеч билирсән неҹә тәәҹҹүбләнирләр?! Мәҹдәлли Мәрјәм тез гачыб һадисәни Петерлә Јәһјаја хәбәр верир. Сәрдабәнин јанында галмыш гадынлар исә гәрибә бир шеј ҝөрүрләр: ағ палтарлы ики мәләк орада пејда олуб онлардан сорушур: ‘Нә үчүн Исаны бурада ахтарырсыныз? О дирилиб. Тез ҝедин вә онун шаҝирдләринә хәбәр верин’. Гадынлар хәбәри чатдырмаг үчүн шәһәрә үз тутурлар. Онлар елә гачырлар ки, ҝәл ҝөрәсән! Јолда онлары бир адам дајандырыр. Билирсән о кимдир? Иса өзү! О да гадынлара дејир: ‘Ҝедин, шаҝирдләримә хәбәр верин’.\nГадынлар шаҝирдләрә Исанын сағ олдуғуну вә ону ҝөрдүкләрини чатдыранда шаҝирдләр буна инана билмирләр. Петер вә Јәһја буну өз ҝөзләри илә ҝөрмәк үчүн сәрдабәјә тәрәф гачырлар, лакин ҝәлиб чатанда ону бомбош тапырлар. Петерлә Јәһја орада чох галмырлар. Онларла гајытмыш Мәҹдәлли Мәрјәм сәрдабәнин јанында галыр вә ичәри бојлананда ики мәләји ҝөрүр.\nБилирсән Исанын бәдәнинә нә олду? Аллаһ онун бәдәнини јоха чыхартды. Аллаһ Исаны дирилдәндә она әввәлки бәдәнини вермәди. Әксинә, она ҝөјдә јашајан мәләкләрин бәдәнинә бәнзәр јени руһани бәдән верди. Амма Иса шаҝирдләринә сағ олдуғуну ҝөстәрмәлидир вә буна ҝөрә өзүнә ҝөзлә ҝөрүнән бәдән ҝөтүрүр. Бу һагда бир аз сонра даһа әтрафлы өјрәнәҹәјик.\nМатта 27:62–66; 28:1–15; Лука 24:1–12; Јәһја 20:1–12.


Q=10	C=7	SS=7	LS=1	PS=1	DC=0	LC=0	SD=0	BS=3	G0=48	G1=31	G2=10	DLID=az_RU	BODY=Месажлашаркән етика гајдаларына әмәл едирсән? | Аиләләр үчүн көмәк\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон ефик зулу ибо иврит илок инҝилис исланд испан италјан кинјаруанда кирунди кореја коса лингала лози малагаси маҹар полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тви тигре тсонга түрк урду фин франсыз хорват чех читонга чичева шона јапон јунан ҝүрҹү һилигајнон әрәб\nМесажлашаркән етика гајдаларына әмәл едирсән?\nДостунла үз-үзә сөһбәт едәркән бирдән телефонуна месаж ҝәлир. Нә едәҹәксән?\nДостунла даныша-даныша охујаҹагсан.\nДостуна «бағышла» дејиб, охујаҹагсан.\nФикрини јајындырмадан сөһбәтинизә давам едәҹәксән.\nФәрги вар, сән бу вариантлардан һансыны сечәҹәксән? Бәли, вар!\nДостунла даныша-даныша месаж охумаг билирсән нәјә охшајыр? Елә бил, сән севдијин идман ојнуну гајдаларына әмәл етмәдән ојнајырсан. Дејә биләрсән, «ахы о, мәним достумдур». Елә бунун өзү нәзакәтли олмағын үчүн бөјүк сәбәбдир. Дүздүр, достла мүнасибәт ҹидди вә рәсми олмалы дејил. Амма бир факт вар ки, әҝәр она гаршы һөрмәтсизлик етсән, достлуғунуз чох чәкмәз.\nБилирсән нијә? Чүнки инсанлар өзләринә гаршы кобуд рәфтары севмирләр. Бану * адлы ҝәнҹ бир гадын дејир: «Мән данышан вахт рәфигәмин јахшы нәсә ҝөзләјирмиш кими бир ҝөзүнүн телефонда галмасы әсәбләримә ишләјир!» Сәнҹә, Бану белә рәфигәјә нә гәдәр сәбир едәр?\nТелефондан истифадә едәркән етика гајдаларынын сәнә ҝөрә нә олдуғуну ҝөрмәк үчүн «Проблем» чәрчивәсинә јенидән бахаг. Сәнә ҝөрә ән јахшы вариант һансыдыр? Чох еһтимал ки, А вариантынын һөрмәтсизлик олдуғуну баша дүшүрсән. Бәс Б вә В вариантлары һагда нә дејә биләрсән? Сәнә ҝөрә нәзакәтсизлик нәдир: достунла сөһбәти кәсиб месажы охумаг, јохса месажа әһәмијјәт вермәјиб сөһбәтә давам етмәк?\nФикир вердијин кими, нәзакәтли олмаг бир аз мүшкүл мәсәлә ола биләр. Амма Мүгәддәс Китаб бу ишдә сәнә көмәк едә биләр. Орада јазылыб: «Инсанларын сизинлә неҹә рәфтар етмәсини истәјирсинизсә, сиз дә онларла елә рәфтар един» (Лука 6:31). Сән бу мәсләһәти месажлашан вахты тәтбиг едә биләрсән. Неҹә?\nМүнасиб вахтда месажлаш. Ричард адлы бир ҝәнҹ оғлан дејир: «Бәзән ҝеҹәнин бир вахты мәнә месаж ҝәлир. Һеч о гәдәр дә ваҹиб шеј олмур, үстәлик, јухума һарам гатыр!» Өзүнә суал вер: «Бәс мән инсанларын истираһәт етдији бир вахтда онлара месаж јазырам?» (Мүгәддәс Китаб принсипи: Ваиз 3:1.)\nСөз сечиминдә еһтијатлы ол. Үнсијјәт өзүнә сөзләри, интонасијаны, үз вә бәдән ифадәләрини дахил едир. Амма һејиф ки, месажлашаркән үнсијјәт бунларын әксәријјәтиндән мәһрум олур. Бәс онлары неҹәсә әвәз етмәк олар? Жасмин тәклиф едир: «Ади әдәб-әркан гајдаларына риајәт един. Мәсәлән, һал-әһвал тутун, “зәһмәт олмаса”, “чох сағ ол” кими сөзләрдән истифадә един». (Мүгәддәс Китаб принсипи: Колослулара 4:6.)\nҺәр шејин өз јери олдуғуну унутма. Ҝәл «Проблем» чәрчивәсиндә тәсвир олунан вәзијјәтә бир дә бахаг. Әҝәр сән ваҹиб бир месаж ҝөзләјирсәнсә, ола билсин ки, истәр-истәмәз сөһбәти јарымчыг кәсмәли олаҹагсан. Амма әксәр һалларда месаж ҝөзләјә биләр. 17 јашлы Еми дејир: «Достун сөзүнү гуртарана кими телефонун өз јериндә дураҹаг, амма сән јазыб гуртарана кими достун јериндә олмаја биләр». Дост-танышла бир јерә јығыланда да буну нәзәрә ала биләрсән. 18 јашлы Ҹејн дејир: «Ики дәгигәдән бир месаж јазма, белә едәндә, санки, јанындакы адама дејирсән: “Сәнинлә сөһбәт мәнә ләззәт еләмир, башгасы даһа мараглыдыр”».\n«Ҝөндәр» дүјмәсинә басмамышдан габаг фикирләш. Бәлкә, месажы ҝөндәрдијин адам ону сәһв баша дүшдү? Лазым олан һиссләри неҹә чатдыра биләрсән? 21 јашлы Амбер дејир: «Зарафат етмәк истәјәндә “смајлик” гој. Әкс һалда, инсан буну зарафат кими јох, ҹидди гәбул едә биләр. О инҹијә биләр, һәлә, үстәлик, араныз да дәјәр». (Мүгәддәс Китаб принсипи: Сүлејманын мәсәлләри 12:18.)\nҜөрүндүјү кими, телефондан истифадә едәркән етика гајдаларына риајәт етмәк, һәгигәтән дә, чох ваҹибдир!\nФикирләш. Нәзакәтли олмағын әсасында мәһәббәт дурур. Бәс мәһәббәти әмәлдә неҹә ҝөстәрмәк олар? Мүгәддәс Китабда дејилир: «Мәһәббәт сәбирли вә хејирхаһдыр. Мәһәббәт пахыл дејил, ловғаланмыр, јекәханалыг етмир, налајиг давранмыр, өз хејрини ҝүдмүр, әсәбиләшмир» (1 Коринфлиләрә 13:4, 5). Сән мәһәббәтин һансы саһәсинин үзәриндә ишләмәлисән?\n^ абз. 11 Бәзи адлар дәјишдирилмишдир.\n«Гој сөзләриниз һәмишә дузлу, үрәкачан олсун» (Колослулара 4:6).\n«Дүшүнмәдән данышанын дили гылынҹ кими јаралар» (Сүлејманын мәсәлләри 12:18).\n«Ҝәнҹләр дилләринә ҝәтирмәдикләри шит сөзләри месажда јазырлар. Әслиндә, белә дузсуз сөзләр, истәр данышыгда, истәрсә дә јазыда ишләдилмәмәлидир».\n«Өзүнү ҝөрмәдијин адама чәкинмәдән истәдијин шеји вә гәлбјаралајан сөзләри месажда јазмаға нә вар ки! Әҝәр бу сөзләри һәмин адамын үзүнә демәзсәнсә, онда месажда јазма».\nМүнасибәтләр Хошбәхтлик вә гәлб раһатлығы


Q=4	C=1	SS=1	LS=1	PS=1	DC=1	LC=0	SD=0	BS=6	G0=117	G1=103	G2=48	DLID=az_RU	BODY=Әбәдијјәт Падшаһы Јеһоваја ибадәт един | Тәлим\nҜөзәтчи гүлләси (тәлим нәшри) | Јанвар 2014\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Конго Литва Македонија Малта Мексика жест дили Мјанма Непал Нидерланд Норвеч Раратонга Самоа Таити Тувалу Увеа Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју кимбунду кинјаруанда кирунди кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар мизо море нгабар ндебеле ндонга нзема нјанека оромо пангасинан папјаменто (Аруба) полјак португал пәнҹаб румын рус рус жест дили санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили тагалог таи тамил татар тви телугу тетела тигре тсонга тумбука түрк умбунду урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\nӘбәдијјәт Падшаһы Јеһоваја ибадәт един\n«Гој әбәдијјәт Падшаһы... сонсузадәк еһтирам вә шөһрәт саһиби олсун!» (1 ТИМ. 1:17).\nЈеһованын идарәетмә тәрзи нә үчүн бизи Она ҹәлб едир?\nЈеһова бәшәр аиләсинә мәһәббәт долу гајғысыны һәмишә неҹә ҝөстәриб?\nӘбәдијјәт Падшаһына ибадәт етмәјә сизи нә тәшвиг едир?\n1, 2. а) «Әбәдијјәт падшаһы» кимдир вә бу титул нә үчүн мүнасибдир? (Мәгаләнин әввәлиндәки шәклә бах.) б) Јеһованын идарәетмә тәрзи нә үчүн бизи Она ҹәлб едир?\nКРАЛ II СОБҺУЗА Свазиленд дијарыны тәхминән 61 ил идарә етмишдир. Мүасир дөвләт үчүн бу, санбаллы мүддәтдир. Крал Собһузанын һакимијјәтинин мүддәти бизи һејран етсә дә, елә бир падшаһ вар ки, онун һакимијјәт мүддәти гыса инсан өмрү илә өлчүјә ҝәлмәз. Мүгәддәс Китаб Ону «әбәдијјәт Падшаһы» адландырыр (1 Тим. 1:17). Мәзмурчу бу Һөкмдарын адыны бәјан едәрәк дејир: «[Јеһова] әбәди падшаһдыр!» (Мәз. 10:16).\n2 Аллаһын падшаһлығынын мүддәти Онун һакимијјәтини инсан һакимијјәтиндән олдугҹа фәргләндирир. Лакин бизи Јеһоваја ҹәлб едән Онун идарәетмә тәрзидир. Гәдим Исраили 40 ил идарә етмиш бир падшаһ Јеһоваја бу ҹүр сөзләрлә һәмд етмишди: «Рәбб рәһмли вә лүтфкардыр, һәдсиз сәбирли вә бол мәһәббәтлидир. Рәбб тахтыны ҝөјләрдә гуруб, һәр јердә һөкмранлыг едир» (Мәз. 103:8, 19). Јеһова јалныз Падшаһымыз јох, һәм дә севән сәмави Атамыздыр. Бурадан ики суал мејдана чыхыр: Јеһова бир Ата кими неҹә давраныр? Едендә үсјан галхана кими Јеһова неҹә һөкмранлыг едиб? Бу суалларын ҹаваблары бизи Јеһоваја јахынлашмаға вә Она үрәкдән ибадәт етмәјә тәшвиг едәҹәк.\nӘБӘДИЈЈӘТ ПАДШАҺЫ ВАҺИД АИЛӘ ЈАРАДЫР\n3. Јеһованын ваһид аиләсинин илк үзвү ким олду вә Аллаһ даһа кимләри јаратды?\n3 Чох еһтимал ки, Јеһова јеҝанә Оғлуну јараданда севинҹинин һәдди-һүдуду јох иди! Аллаһ илкин оғлу илә ашағы тәбәгәли тәбәәси кими рәфтар етмирди. Әксинә, Јеһова Өз Оғлуну севирди вә ону диҝәр камил тәбәәләрини бирҝә јаратмаға дәвәт етмишди (Колос. 1:15—17). Онларын јаратдыгларына сонсуз сајда мәләкләр дахилдир. Мүгәддәс Китабда Јеһованын «ирадәсини јеринә јетирән [хидмәтчиләр]» кими тәсвир олунан бу мәләкләр Аллаһа севинҹлә хидмәт едирләр вә онлар Аллаһ оғуллары адланмаг шәрәфинә лајиг ҝөрүлүбләр. Онлар Онун ваһид аиләсинин үзвләридирләр (Мәз. 103:20—22; Әјјуб 38:7).\n4. Инсанлар Аллаһын аиләсинин бир һиссәси неҹә олду?\n4 Сонра Јеһова ҝөјләри вә јери јарадараг Өз аиләсини ҝенишләндирди. Јер үзүнү ҝөзәл вә шәраитли евә чевирдикдән сонра Өз сурәтиндә илк инсан олан Адәми — јер үзүндә ҝөрдүјү ишләрин шаһ әсәрини јаратды (Јар. 1:26—28). Јарадан кими Јеһованын Адәмдән итаәткарлыг ҝөзләмәјә һаггы чатырды. Бир Ата кими Јеһова бүтүн өјүд-нәсиһәтләрини мәһәббәтлә вә хејирхаһлыгла верирди. Бүтүн бунлар инсанын азадлығыны әлиндән алмырды. (Јарадылыш 2:15—17 ајәләрини оху.)\n5. Јеһова јер үзүнү Өз инсан өвладлары илә долдурмаг үчүн һансы тәдбири ҝөрдү?\n5 Бир чох инсан рәһбәрләриндән фәргли олараг, Јеһова Өз тәбәәләринә аиләсинин үзвләри кими етибар едир вә мәмнунијјәтлә мәсулијјәтләр һәвалә едир. Мисал үчүн, О, Адәмә диҝәр ҹанлы варлыглар үзәриндә сәлаһијјәт вермиш, һәтта һејванлара ад гојмаг кими севинҹ ҝәтирән вә чәтин бир иш тапшырмышды (Јар. 1:26; 2:19, 20). Аллаһ јер үзүнү долдурмаг үчүн милјонларла камил инсан јаратмады. Әксинә, О гәрара ҝәлди ки, Адәми тамамлајан камил гадыны, Һәвваны јаратсын (Јар. 2:21, 22). Сонра О, бу ҹүтлүјә јер үзүнү өз нәсилләри илә долдурмаг имканы верди. Мүкәммәл шәраитдә инсанлар јаваш-јаваш бүтүн јер үзүнү Ҹәннәтә чевирә биләрдиләр. Онлар ҝөјдәки мәләкләрлә вәһдәт шәклиндә Јеһованын ваһид аиләсинин үзвү кими Она әбәдијјән ибадәт едә биләрдиләр. Бу неҹә дә бөјүк шәрәфдир! Вә бу, Јеһованын бир Ата кими мәһәббәтинин неҹә дә парлаг тәзаһүрүдүр!\nҮСЈАНКАР ОҒУЛЛАР АЛЛАҺЫН ҺАКИМИЈЈӘТИНИ РӘДД ЕДИРЛӘР\n6. а) Аллаһын аиләсиндә үсјан неҹә баш галдырды? б) Нәјә ҝөрә үсјанын галдырылмасы Јеһованын нәзарәти әлдән вердијини ҝөстәрмирди?\n6 Тәәссүфләр олсун ки, Адәм вә Һәвва Јеһованы Һөкмдар кими рәдд етдиләр. Бунун әвәзиндә онлар Аллаһын үсјанкар оғлу Шејтанын ардынҹа ҝетдиләр (Јар. 3:1—6). Аллаһын һакимијјәти олмадан јашамаг онлара вә нәсилләринә кәдәр, әзаб-әзијјәт вә өлүм ҝәтирди (Јар. 3:16—19; Ром. 5:12). Аллаһын јер үзүндә бир нәфәр дә олсун итаәткар бәндәси галмамышды. Бу, һәр шејин Аллаһын нәзарәтиндән чыхдығыны, Онун јери вә сакинләрини идарә етмәкдән имтина етдијиними ҝөстәрирди? Гәтијјән јох! О, Өз һакимијјәтини илк киши вә гадыны Еден бағындан говмагла ҝөстәрди вә онлар ҝери гајытмасынлар дејә бағын ҝиришинә керувлар гојду (Јар. 3:23, 24). Ејни заманда, О, руһани вә ҹисмани оғулларындан ибарәт ваһид аиләси илә бағлы нијјәтини һәјата кечирәҹәјини вәд етмәклә ата мәһәббәти ҝөстәрди. О, Шејтаны мәһв едәҹәк вә Адәмин ҝүнаһынын нәтиҹәләрини арадан галдыраҹаг «өвлад» һаггында вәд верди. (Јарадылыш 3:15 ајәсини оху.)\n7, 8.а) Нуһун ҝүнләриндә вәзијјәт нә јердә иди? б) Јеһова јери тәмизләмәк вә бәшәр аиләсини горумаг үчүн һансы тәдбири ҝөрдү?\n7 Нөвбәти әсрләр әрзиндә бәзи инсанлар Јеһоваја садиг галмағы сечмишдиләр. Онларын арасында Һабил вә Ханок да варды. Анҹаг инсанларын әксәријјәти Јеһованы бир Ата вә Падшаһ кими инкар етдиләр. Нуһун ҝүнләриндән бәри «дүнја зоракылыгла [долудур]» (Јар. 6:11). Бу, Јеһованын артыг јердә баш верәнләрә нәзарәт етмәдијиними ҝөстәрирди? Мүгәддәс Китабда бу һагда нә дејилир?\n8 Ҝөтүрәк Нуһун дөврүнү. Јеһова Нуһа һәм өзүнү, һәм дә аилә үзвләрини хилас едәҹәк бөјүк бир ҝәми тикмәси үчүн тәфсилатлы ҝөстәришләр верди. Аллаһ бәшәр аиләсинә бөјүк мәһәббәтини Нуһа «салеһлик тәблиғчиси» олмағы тапшырмагла да ҝөстәрди (2 Пет. 2:5). Шүбһәсиз, Нуһун чатдырдығы хәбәрә төвбә етмәк чағырышы вә јахынлашан мәһв һаггында хәбәрдарлыг дахил иди, лакин инсанлар бу хәбәри бир гулагларындан алыб, о бири гулагларындан вердиләр. Онилликләр әрзиндә Нуһ вә аиләси зоракы вә позғун инсанларын әһатәсиндә јашамалы олмушду. Јеһова гајғыкеш Ата кими бу сәккиз садиг бәндәсини горуду вә хејир-дуаландырды. Јеһова бүтүн дүнјаны Дашгына гәрг етмәклә үсјанкар инсанларын вә пис мәләкләрин үзәриндә ихтијар саһиби олдуғуну тәсдиг етди. Бәли, һәр шеј тамамилә Јеһованын нәзарәти алтында иди (Јар. 7:17—24).\nЈеһова һәмишә һөкмранлыг едиб (6, 8, 10, 12, 17-ҹи абзаслара бах)\nЈЕҺОВАНЫН ДАШГЫНДАН СОНРАКЫ ҺАКИМИЈЈӘТИ\n9. Дашгындан сонра Јеһова бәшәријјәтә һансы имканы ачды?\n9 Нуһла аиләси тәмизләнмиш јерә гәдәм гојуб тәмиз һава уданда, чох еһтимал ки, үрәкләри ҝөстәрдији гајғыја вә мүдафиәјә ҝөрә Јеһоваја миннәтдарлыг һисси илә долуб-дашды. Нуһ вахт итирмәдән гурбанҝаһ дүзәлтди вә Јеһоваја ибадәт етмәк үчүн гурбанлар тәгдим етди. Аллаһ Нуһу вә аиләсини хејир-дуаландырды вә онлара «төрәјиб чохалын вә јер үзүнү бүрүјүн» тапшырығыны верди (Јар. 8:20—9:1). Јенә дә бәшәријјәтин ибадәтдә бирләшмәк вә бүтүн јер үзүнү бүрүмәк имканы јаранды.\n10. а) Дашгындан сонра Јеһоваја гаршы һарада вә неҹә үсјан галдырылды? б) Јеһова Өз ирадәсинин јеринә јетмәси үчүн һансы тәдбири ҝөрдү?\n10 Лакин Дашгын гејри-камиллији јумады вә бәшәријјәт һәлә дә Шејтанын вә онун үсјанкар мәләкләринин ҝөзәҝөрүнмәз тәсири алтында иди. Чох кечмәди ки, Јеһованын хејирхаһ рәһбәрлијинә гаршы јенидән үсјан галхды. Мәсәлән, Нуһун нәтиҹәси Нәмруд Јеһованын рәһбәрлијинә тамам фәргли шәкилдә гаршы чыхды. Мүгәддәс Јазыларда Нәмруд Јеһоваја гаршы чыхан «маһир бир овчу» кими тәсвир олунур. О, Бабил кими бөјүк шәһәрләр салмыш вә өзүнү «Шинар өлкәсиндә» падшаһ елан етмишди (Јар. 10:8—12). Әбәдијјәт Падшаһы бу үсјанкар падшаһа, еләҹә дә онун Аллаһын «јер үзүнү бүрүјүн» әмринә гаршы чыхмаг ҹәһдләринә неҹә мүнасибәт ҝөстәрәҹәкди? Аллаһ инсанларын дилини гарышдырды вә нәтиҹәдә, Нәмрудун јер үзүнә јајылмамаг планы алт-үст олду. Онлар јалан ибадәтләрини вә өз идарәетмә формаларыны ҝетдикләри һәр јерә јајдылар (Јар. 11:1—9).\n11. Јеһова досту Ибраһимә неҹә сәдагәт ҝөстәрди?\n11 Дашгындан сонра әксәр инсанлар јаланчы аллаһлара ибадәт етсәләр дә, бәзиләри садигликләрини горујараг Аллаһы иззәтләндирмәјә давам едирди. Онлардан бири итаәткарлыг ҝөстәрәрәк Ур шәһәриндәки раһат һәјатыны атыб илләр әрзиндә чадырларда јашамыш Ибраһим пејғәмбәр иди (Јар. 11:31; Ибр. 11:8, 9). Көчәри һәјат сүрән Ибраһим чох вахт әксәријјәти истеһкамлы шәһәрләрдә јашајан инсан падшаһлары илә әһатә олунмушду. Анҹаг Јеһова Ибраһими вә онун аиләсини һәмишә горујурду. Јеһованын ата һимајәси барәдә мәзмурчу јазыр: «Рәбб һеч кими онлара әзаб вермәјә гојмады, онлара ҝөрә падшаһлары тәнбеһ етди» (Мәз. 105:13, 14). Јеһова досту Ибраһимә сәдагәтдән ирәли ҝәләрәк она вәд етди: «Нәслиндән падшаһлар чыхаҹаг» (Јар. 17:6; Јаг. 2:23).\n12. Јеһова Мисир үзәриндә али һөкмранлығыны неҹә сүбут етди вә бу, Онун сечилмиш халгына неҹә тәсир ҝөстәрди?\n12 Аллаһ Ибраһимин оғлу Исһага вә нәвәси Јагуба онлары хејир-дуаландыраҹағына, јәни онларын нәслиндән падшаһлар чыхаҹағына даир вәдини тәкрарлады (Јар. 26:3—5; 35:11). Анҹаг падшаһлар пејда олмаздан әввәл Јагубун нәсли Мисирдә көләјә чеврилди. Бу о демәк идими ки, Јеһова Өз вәдини јеринә јетирмәди, јахуд јер үзәриндәки һөкмранлығыны әлдән верди? Бу һеч дә белә дејил! Јеһова тәјин етдији вахтда мөһтәшәм ҝүҹүнү нүмајиш етдирди вә тәкәббүрлү фиронун үзәриндә Өз али һакимијјәтини сүбута јетирди. Көләликдә олан исраиллиләр онлары мөҹүзәли шәкилдә Гырмызы дәниздән кечирән Јеһоваја иман ҝәтирдиләр. Ајдындыр ки, Јеһова һәлә дә Каинатын Һөкмдары олараг галырды вә гајғыкеш Ата кими гүдрәтли ҝүҹүндән халгынын мүдафиәси үчүн истифадә едирди. (Чыхыш 14:13, 14 ајәләрини оху.)\nЈЕҺОВА ИСРАИЛИН ПАДШАҺЫ ОЛУР\n13, 14. а) Исраиллиләр охудуглары нәғмәдә Јеһованын һакимијјәти илә бағлы нәји бәјан етдиләр? б) Падшаһлыгла бағлы Аллаһ Давуда нә вәд етди?\n13 Мисирдән мөҹүзәли шәкилдә гуртуландан дәрһал сонра исраиллиләр Јеһоваја һәмд етмәк үчүн гәләбә нәғмәси охудулар. Бу нәғмә «Чыхыш» китабынын 15-ҹи фәслиндә гәләмә алыныб вә бу фәслин 18-ҹи ајәсиндә бәјан едилир: «Рәбб әбәди, даима падшаһлыг едәҹәкдир». Һәгигәтән дә, Јеһова јени халгын үзәриндә Падшаһ олду (Ганун. т. 33:5). Анҹаг халг Јеһованын онларын ҝөзәҝөрүнмәз Һөкмдары олмасы илә гане олмады. Мисири тәрк етдикдән тәхминән 400 ил сонра онлар Аллаһдан хаһиш етдиләр ки, гоншу бүтпәрәст халглар кими, онларын да үзәринә инсан падшаһы тәјин едилсин (1 Шам. 8:5). Буна рәғмән, Јеһова һәлә дә Падшаһ олараг галырды вә бу, Исраилин икинҹи падшаһы Давудун падшаһлыг етдији дөврдә өзүнү ајдын ҝөстәрди.\n14 Давуд мүгәддәс әһд сандығыны Јерусәлимә ҝәтирди. Бу севиндириҹи һадисә заманы левилиләр 1 Салнамәләр 16:31 ајәсиндә гејдә алынмыш ваҹиб мәна дашыјан сөзләрдән ибарәт һәмд нәғмәси охудулар. Орада јазылыб: «Милләтләрә белә елан един: “Рәбб һөкмранлыг едир”». Бәли, Јеһова һакимијјәтини һәјата кечирәндә вә ја мүәјјән вахт, јахуд хүсуси вәзијјәтләр үчүн Өз тәмсилчисини тәјин едәндә, демәк олар ки, О, һөкмранлыг едир. Јеһованын бу ҹүр һөкмранлығы һәлә узун илләр давам едәҹәк. Давудун өлүмүндән әввәл Јеһова вәд етди ки, онун падшаһлығы әбәди сүрәҹәк: «Јеринә сәнин тохумундан — белиндән ҝәлән өвладыны чыхараҹағам вә онун падшаһлығыны мөһкәмләндирәҹәјәм» (2 Шам. 7:12, 13). Бу вәд Давудун өвлады 1000 илдән бир гәдәр сонра пејда оланда там јеринә јетәҹәкди. Бу өвлад ким олду вә о, нә вахт Падшаһ тәјин едилди?\nЈЕҺОВА ЈЕНИ ПАДШАҺ ТӘЈИН ЕДИР\n15, 16. Иса ҝәләҹәк Падшаһ кими нә заман мәсһ олунду вә јер үзүндә оланда өз һакимијјәти илә әлагәдар һансы тәдбирләри ҝөрдү?\n15 Ерамызын 29-ҹу илиндә Вәфтизчи Јәһја: «Сәмави падшаһлыг [јахынлашыб]», — дејә тәблиғ етмәјә башлады (Мат. 3:2). Иса Јәһја тәрәфиндән вәфтиз олунанда Јеһова Исаны вәд едилмиш Мәсиһ вә Аллаһын Падшаһлығынын ҝәләҹәк Падшаһы кими мәсһ етди. Јеһова Исаја ата мәһәббәтини белә сөзләрлә ифадә етди: «Бу, Мәним севимли Оғлумдур, Мән ондан чох разыјам» (Мат. 3:17).\n16 Иса хидмәт етдији илләр әрзиндә өз Атасыны шөһрәтләндирирди (Јәһ. 17:4). О, буну Аллаһын Падшаһлығыны тәблиғ етмәклә едирди (Лука 4:43). О һәтта давамчыларына Падшаһлығын ҝәлмәси барәдә дуа етмәји өјрәдирди (Мат. 6:10). Тәјин олунмуш Падшаһ кими, Иса өз дүшмәнләринә дејә билмишди: «Аллаһын падшаһлығы араныздадыр» (Лука 17:21). Сонра, өлүмүндән әввәлки ахшам, Иса шаҝирдләри илә «падшаһлыға аид әһд» бағлады. Бунунла о, садиг шаҝирдләриндән бәзиләринә Аллаһын Падшаһлығында онунла бирликдә падшаһлыг етмәк имканы ачды. (Лука 22:28—30 ајәләрини оху.)\n17. Иса биринҹи әсрдә неҹә идарә етмәјә башлады, бәс нәји ҝөзләмәли олду?\n17 Иса Аллаһын Падшаһлығынын Падшаһы кими нә заман идарә етмәјә башлајаҹагды? О, буну дәрһал едә билмәзди. Чүнки нөвбәти ҝүн ҝүнортадан сонра Иса едам едилди вә онун давамчыларынын һәрәси бир тәрәфә дағылышды (Јәһ. 16:32). Лакин һәмишә олдуғу кими, һәр шеј Јеһованын нәзарәти алтында иди. Өлүмүнүн үчүнҹү ҝүнү Јеһова Өз Оғлуну дирилтди вә ерамызын 33-ҹү илинин Әллинҹи ҝүн бајрамында Иса мәсһ олунмуш гардашларындан ибарәт мәсиһчи јығынҹағы үзәриндә руһани падшаһлыг тәсис етди (Колос. 1:13). Бунунла белә, Иса вәд олунмуш өвлад кими јер үзәриндә там падшаһлыг сәлаһијјәти алаҹағыны ҝөзләмәли иди. Јеһова Оғлуна демишди: «Дүшмәнләрини ајағынын алтына гојанадәк сағымда отур» (Мәз. 110:1).\nӘБӘДИЈЈӘТ ПАДШАҺЫНА ИБАДӘТ\n18, 19. Биз нә етмәјә тәшвиг олунуруг вә нөвбәти мәгаләдә нәләри арашдыраҹағыг?\n18 Артыг мин илләрдир ки, Јеһованын һөкмранлығы ҝөјдә вә јердә суал алтына алыныб. Анҹаг Јеһова һеч вахт али һөкмранлығыны дајандырмајыб, һәр шеј Онун нәзарәти алтында олуб. Севән Ата олан Јеһова Нуһ, Ибраһим вә Давуд кими садиг бәндәләрини горујуб вә гајғысына галыб. Бу, бизи Падшаһымыза табе олмаға вә Она јахынлашмаға тәшвиг етмәли дејилми?\n19 Анҹаг инди өзүмүздән соруша биләрик: «Јеһова бизим ҝүнләрдә неҹә Падшаһлыг едир? Биз Јеһованын Падшаһлығынын садиг тәбәәләри вә Онун ваһид аиләсинин камил оғуллары неҹә ола биләрик? Аллаһын Падшаһлығынын ҝәлмәси барәдә дуа етмәјимизин мәғзи нәдән ибарәтдир?» Бу суаллара нөвбәти мәгаләдә ҹаваб вериләҹәк.\nОнлар өзләрини көнүллү олараг тәгдим едирләр — Гәрби Африкада\nПадшаһлығын 100 иллик фәалијјәти сизә неҹә тәсир едир?\nҜәнҹлик чағында мүдрик сечимләр ет\nПис ҝүнләр ҝәлмәздән габаг Јеһоваја хидмәт един\n«Гој падшаһлығын ҝәлсин» Бәс нә вахт?\nБалаҹа оланда вердијим гәрар\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Јанвар 2014\nҜӨЗӘТЧИ ГҮЛЛӘСИ (ТӘЛИМ НӘШРИ) Јанвар 2014


Q=6	C=5	SS=3	LS=1	PS=0	DC=0	LC=0	SD=0	BS=1	G0=44	G1=37	G2=19	DLID=az_RU	BODY=«Тысбаға кими, “гынымы” һәмишә өзүмлә дашыјырдым» Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Литва Малта Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара болгар варај венда волајта га газах гуарани гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кирунди кореја коса куангали куанјама латыш малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи татар тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\n«Тысбаға кими, “гынымы” һәмишә өзүмлә дашыјырдым»\n1929-ҸУ ИЛИН август—сентјабр ајларында кечирилән доггузҝүнлүк шаһидлик кампанијасы әрзиндә 10 000-дән чох тәблиғчи гасырға кими бүтүн Бирләшмиш Штатлары долашмышды. Онлар инсанлара ики јүз әлли мин китаб вә буклет пајламышдылар. Падшаһлығын мүждәчиләриндән тәхминән мин нәфәри китабпајлајанлар (пионерләр) иди. Бу неҹә дә бөјүк артым иди! «Бүллетен»дә * дејилирди ки, 1927-ҹи илдән 1929-ҹу илә кими пионерләрин сајынын үчгат артмасы «олдугҹа һејрәтамиздир».\n1929-ҹу илин сонларындан малијјә бөһраны баш галдырды. Гара чәршәнбә ахшамы — 1929-ҹу ил октјабрын 29-у Нју-Јорк фонд биржасында гијмәтләрин дүшмәси дүнја игтисадијјатыны бөјүк бөһрана салды. Минләрлә банк ифласа уғрады. Фермалар фәалијјәтини дајандырды. Нәһәнҝ фабрикләр гапыларыны бағлады. Милјонларла инсан ишини итирди. 1933-ҹү илдә АБШ-да һәр ҝүн 1000-ә јахын адамын еви мүсадирә едилирди.\nБу бөһран заманы таммүддәтли тәблиғчиләр неҹә фәалијјәт ҝөстәрирдиләр? Белә вәзијјәтдә фургон евләр көмәк едирди. Нә кирајә, нә дә верҝи өдәмәк лазым ҝәлмәјән фургон евләр бир чох пионерләрә ҹүзи мәбләғлә хидмәтләрини давам етдирмәјә имкан верирди *. Конгрес вахтлары фургон евләр пулсуз отел кими хидмәт едирди. 1934-ҹү илин «Бүллетен»индә су системи, газ пилтәси, ачылыб-јығылан чарпајысы вә истилик изолјасијасы олан јығҹам вә раһат евин лајиһәси тәгдим едилмишди.\nБүтүн дүнјада баҹарыглы мүждәчиләр өзләринә фургон евләр дүзәлдирдиләр. Виктор Блакуел хатырлајыр: «Нуһ пејғәмбәрин ҝәми тикмәк тәҹрүбәси олмадығы кими, мәним дә фургон ев тикмәк барәдә нә тәҹрүбәм варды, нә дә тәсәввүрүм». Амма о, буну баҹарды.\nАвери вә Ловинја Бристо ҹүтлүјүнүн фургон еви вар иди. Авери демишди: «Тысбаға кими, “гынымы” һәмишә өзүмлә дашыјырдым». Бристолар аиләси Һарви вә Анна Конро илә бирҝә пионер кими хидмәт едирдиләр. Конро аиләсинин тол (гатранлы картон) өртүклү фургон евләри вар иди. Онлар һәр дәфә өз евләрини һараса дашыјанда бу картонун бир һиссәси гопуб дүшүрдү. Авери һәмин фургон барәдә демишди: «Һеч ким өмрүндә белә вәзијјәтдә фургон ҝөрмәјиб». Бунунла белә, о, Конро ҹүтлүјүнү вә онларын ики оғлуну «дүнјанын ән хошбәхт аиләси» адландырмышды. Һарви Конро исә јазмышды: «Биз һеч нәдән корлуг чәкмәмишик, Јеһоваја хидмәтдә вә Онун мәһәббәт долу гајғысы алтында өзүмүзү тамамилә тәһлүкәсизликдә һисс етмишик». Даһа сонра Конро аиләсинин дөрдү дә Ҝилеад Мәктәбини кечди вә хүсуси тәјинатлы мүждәчи кими Перуја тәјин олунду.\nБатинолар аиләси дә пионер кими хидмәт едирди. Жүсто вә Винченса ушаглары олаҹағыны биләндә 1929-ҹу илин «Форд А» маркалы јүк машыныны әввәлләр јашадыглары чадырла мүгајисәдә «јахшы отелә бәнзәјән» фургонлу евә чевирдиләр. Балаҹа гызлары илә бирликдә онлар севдикләри тәјинатларыны — Бирләшмиш Штатларда јашајан италјанлара тәблиғ ишини давам етдирдиләр.\nХош хәбәрә чохлары гулаг асырды, анҹаг ҹамаат касыб вә ишсиз олдуғундан Мүгәддәс Китаб әдәбијјатлары үчүн надир һалларда пул ианә едирди. Анҹаг ҝөтүрдүкләри әдәбијјатларын әвәзиндә мүхтәлиф әшјалар верирдиләр. Бир дәфә ики пионер баҹы мараглананларын онлара вердији 64 нөв әшјанын сијаһысыны тутмушду. Сијаһы «кәнд мағазасындакы әшјаларын сијаһысына охшајырды».\nФред Андерсон китабларымызы охумаг истәјән бир фермерлә растлашмышды. Фермер китабларын әвәзиндә анасына мәхсус олмуш ејнәји тәклиф етмишди. Диҝәр бир фермер дә әдәбијјатларымыза мараг ҝөстәрмиш, анҹаг охумаг үчүн ејнәјинин олмадығыны демишди. Лакин о, гоншусунун вердији ејнәклә јахшы охуја билмиш, китаблара вә ејнәјә ҝөрә мәмнунијјәтлә ианә етмишди.\nҺерберт Абботт өз машынында сөкүлүб-јығылан тојуг һини ҝәздирирди. Мараглананлар үч-дөрд тојуг вердикдән сонра бу тојуглары апарыб базарда сатыр вә һәмин пулла машынынын чәнини долдурурду. О јазмышды: «Елә олурду ки, ҹибимиздә бир гәпик дә пулумуз галмырды. Анҹаг бунларын бизи дајандырмасына јол вермирдик. Машынын чәниндә јанаҹаг оланда Јеһованын әтәјиндән јапышыб тәблиғә јолланырдыг».\nЈеһоваја ҝүвәнмәк вә мөһкәм гәтијјәт Онун халгына һәмин чәтин илләрдә таб ҝәтирмәјә көмәк етди. Бир дәфә туфан заманы Максвелл вә Емми Луис фургон евләриндән гачар-гачмаз ағаҹын фургонларыны ики јерә бөлдүјүнү ҝөрдүләр. Максвелл јазмышды: «Бунлар бизә манеә дејилди, бизим үчүн ади бир һал иди вә тәслим олмағы ағлымыздан белә кечирмирдик. Ҝөрмәли олдуғумуз чох иш вар иди вә биз буна гәтијјәтли идик». Ҹәсарәтли олмағын вә севән достларын көмәји сајәсиндә Максвелл вә Емми фургон евләрини бәрпа етдиләр.\nИндики чәтин зәманәдә дә Јеһованын милјонларла Шаһиди фәдакарлыг руһу тәзаһүр етдирир. Һәр шејдән әлавә, һәмин пионерләр кими, биз дә тәблиғ фәалијјәтимизи Јеһова ишин битдијини дејәнә гәдәр давам етдирмәјә гәтијјәтлијик.\n^ абз. 3 Һал-һазырда «Бизим Падшаһлыг Хидмәтимиз» адланыр.\n^ абз. 5 Һәмин вахтлар әксәр пионерләр һеч јердә ишләмирдиләр. Онлара мәһдуд сајда Мүгәддәс Китаба әсасланан нәшрләр верилирди вә онлар пајладыглары әдәбијјатлардан алдыглары ианәләри садә һәјатлары үчүн истифадә едирдиләр.


Q=1	C=0	SS=0	LS=0	PS=0	DC=0	LC=0	SD=0	BS=4	G0=107	G1=80	G2=29	DLID=az_RU	BODY=Биографија. Шимал гүтб даирәси јахынлығында таммүддәтли хидмәт | Тәлим\nШимал гүтб даирәси јахынлығында кечән әллииллик таммүддәтли хидмәт\nНӘГЛ ЕТДИЛӘР АЈЛИ ВӘ АННИКИ МАТТИЛА\n«Пионер кими хидмәт етмәк сәнин үчүн асандыр. Валидејнләринин һәр икиси һәгигәтдәдир, үстәлик, сәни дәстәкләјирләр». Биз бу сөзләри таммүддәтли хидмәтдә иштирак едән рәфигәмизә демишдик. «Һамымызын бир Атасы вар», — дејә о ҹаваб верди. Онун ҹавабы бизә ваҹиб дәрс верди: сәмави Атамыз Өз хидмәтчиләринин гејдинә галыр вә онлары мөһкәмләндирир. Гаршылашдығымыз һадисәләр бу сөзләрин һәгигәт олдуғуну сүбут етди.\nБИЗ Финландијанын Остроботнија вилајәтинин шималында кәндли аиләсиндә дүнјаја ҝәлмишик. Аиләдә он ушаг идик. Икинҹи Дүнја мүһарибәси ушаглыг илләримизә өз тәсирини ҝөстәрмишди. Ҹәбһә хәттиндән узагда јашасаг да, мүһарибәнин јаратдығы горху бизи сарсытмышды. Бир ҝеҹә јахынлығымыздакы Оулу вә Калајоки шәһәрләри бомбалананда ҝөјүн үзү гырмызы рәнҝә бүрүнмүшдү. Валидејнләримиз башымызын үстүндә һәрби тәјјарәләрин учдуғуну ҝөрәндә бизә дәрһал ҝизләнмәји тапшырмышдылар. Гардашымыз Таунонун јер үзүндә әдаләтсизлијин олмајаҹағы ҹәннәт барәдә данышдыглары бизә дәрин тәсир бағышлады.\nТауно 14 јашында оларкән һәгигәти Мүгәддәс Китаб Тәдгигатчыларынын әдәбијјатларындан охумушду. Икинҹи Дүнја мүһарибәси башлајанда о, Мүгәддәс Китаб әсасында тәрбијә едилмиш виҹданына әсасән, һәрби хидмәтдән имтина етди вә буна ҝөрә һәбс олунду. Орада Тауно илә вәһшиҹәсинә рәфтар едирдиләр. Бу, онун Јеһоваја хидмәт етмәк гәтијјәтини мөһкәмләндирди вә азадлыға чыхдыгдан сонра о, хидмәтә даһа чох ҹан јандырды. Гардашымызын нүмунәси бизи јахынлыгдакы кәнддә јерләшән Шаһидләрин јығынҹагларына ҝетмәјә тәшвиг етди. Һәмчинин конгресләрдә дә иштирак етмәк үчүн ишләјиб пул јығырдыг. Биз гоншуларымыза палтар тикир, еләҹә дә соған беҹәрир вә ҝиләмејвә јығырдыг. Фермамызда иш чох олдуғундан биз, адәтән, конгресләрдә бирҝә јох, нөвбә илә иштирак едирдик.\nСолдан: Матти (ата), Тауно, Сајми, Марија Емилја (ана), Ваино (көрпә), Ајли вә Анники, 1935-ҹи ил\nЈеһова вә Онун нијјәтләри барәдә өјрәндијимиз һәгигәтләр бизим Она олан мәһәббәтимизи артырды вә биз өзүмүзү Она һәср етмәјә гәрар вердик. 1947-ҹи илдә биз (Анники 15, Ајли 17 јашында) вәфтиз олундуг. Баҹымыз Сајми дә һәмин ил вәфтиз олунду. Еләҹә дә артыг аиләли олан баҹымыз Линнеа илә Мүгәддәс Китаб өјрәнмәсинә башладыг. О вә аилә үзвләри дә Јеһованын Шаһиди олдулар. Вәфтиз олундугдан сонра гаршымыза вахташыры олараг көмәкчи пионер кими хидмәт етмәк мәгсәди гојдуг.\nТАММҮДДӘТЛИ ХИДМӘТӘ БАШЛАЈЫРЫГ\nСолдан: Ева Каллио, Сајми Маттила-Суржала, Ајли, Анники вә Саара Нопонен, 1949-ҹу ил\n1955-ҹи илдә узаг шималда јерләшән Кеми шәһәринә көчдүк. Һәр икимиз бүтүн ҝүнү ишләјирдик, бунунла белә, пионер олмаг истәјирдик, амма горхурдуг ки, өзүмүзү мадди ҹәһәтдән тәмин едә билмәрик. Фикирләширдик ки, илк нөвбәдә, бир аз пул јығмалыјыг. Һәмин вахт сөһбәт етдијимиз пионер баҹы јухарыда ситат ҝәтирдијимиз сөзләри деди. Бу үнсијјәт бизә Јеһоваја таммүддәтли хидмәтин ҝүҹүмүздән вә ја аиләмизин көмәјиндән асылы олмадығыны анламаға көмәк етди. Анладыг ки, ән ваҹиби сәмави Атамыза ҝүвәнмәкдир.\nКуопиодакы конгресә ҝедәркән, 1952-ҹи ил. Солдан: Анники, Ајли, Ева Каллио\nҺәмин вахт өзүмүзү ики ај әрзиндә тәмин етмәк үчүн кифајәт гәдәр пулумуз вар иди. Беләҹә, 1957-ҹи илин мај ајында Лапландијанын Пелло шәһәриндә (Шимал гүтб даирәсиндән јухарыда) ики ај көмәкчи пионер кими хидмәт етмәк үчүн горха-горха әризә јаздыг. Ики ајдан сонра јығдығымыз пул һәлә дә галмышды вә буна ҝөрә дә јенә ики ај көмәкчи пионер кими хидмәт етмәк үчүн әризә јаздыг. Даһа ики ај кечмәсинә бахмајараг, јығдығымыз пул һәлә дә дурурду. Инди биз әмин идик ки, Јеһова бизим гајғымыза галаҹаг. 50 илдән чохдур ки, пионер кими хидмәт едирик вә һәмин пул һәлә дә дурур. Өтән илләрә нәзәр саланда, Јеһованын, санки, әлимиздән тутуб бизә: «Горхма, сәнә көмәк едәҹәјәм», — дедијини һисс едирик (Јешаја 41:13).\n50 илдән чохдур ки, пионер кими хидмәт едирик вә һәмин пул һәлә дә дурур\nКајису Рејикко вә Ајли хидмәтдә оларкән\n1958-ҹи илдә рајон нәзарәтчимиз бизә Соданкүлја (Лапландија) шәһәриндә хүсуси пионер кими хидмәт етмәји мәсләһәт ҝөрдү. О вахт һәмин әразидә јалныз бир Шаһид баҹы варды. О, һәгигәти мараглы јолла өјрәнмишди. Онун оғлу синифлә бирҝә Финландијанын пајтахты Һелсинкини ҝәзмәјә ҝетмишди. Һәмин вахт јашлы бир баҹы «Ҝөзәтчи гүлләси» журналынын бир сајыны оғлана верир вә бу журналы анасына вермәсини хаһиш едир. Анасы һәмин журналы охујанда һәгигәти тапдығыны анлајыр.\nБиз тахта-шалбан заводунун үстүндә бир отаг кирајәләдик вә ҝөрүшләри елә орадаҹа кечирирдик. Әввәл-әввәл бизимлә бәрабәр јалныз һәмин баҹы вә гызы иштирак едирди. Биз арашдырма мәгаләсини охујурдуг. Сонра Јеһованын Шаһидләри илә Мүгәддәс Китабы өјрәнән бир киши һәмин тахта-шалбан заводунда ишләмәјә ҝәлди. О аиләсилә бирҝә бизим кичик група гошулду. Бир мүддәтдән сонра о вә һәјат јолдашы вәфтиз олунду. Һәмин гардаш бизим групумуза нәзарәт етмәјә башлады. Бундан әлавә, заводда ишләјән бәзи кишиләр дә бизим ҝөрүшләрдә иштирак етмәјә башладылар вә Мүгәддәс Китаб һәгигәтини гәбул етдиләр. Ики илдән сонра бизим кичик групумуздан бөјүк бир јығынҹаг јаранды.\nТәблиғ етмәк үчүн узун мәсафә гәт едирдик. Әразимиздәки инсанлара шәһадәт вермәк үчүн јајда пијада ҝәзир, велосипеддән, һәтта гајыгдан истифадә едирдик. Велосипедләримизин бизә чох көмәји дәјиб. Биз онлардан һәмчинин конгресләрә ҝетмәк вә јүзләрлә километр узагда јашајан валидејнләримизә баш чәкмәк үчүн истифадә едирдик. Гышда исә сәһәр тездән автобусла бир кәндә ҝедир вә орада евдән-евә тәблиғ едирдик. Тәблиғимизи бир кәнддә битирдикдән сонра о бирисинә ҝедирдик. Гар дизә чыхырды, үстәлик, јоллар чох вахт тәмиз олмурду. Белә оланда ат арабаларынын изләри илә ҝедирдик. Бәзән исә гар бу изләри итирирди, үстәлик, јазын әввәлләриндә гар әријир вә палчыг олурду. Бу исә вәзијјәти даһа да чәтинләшдирирди.\nСојуг гыш ҝүнүндә бирҝә хидмәт едәркән\nШахталы вә гарлы һавада әјнимизи галын ҝејинмәји өјрәшмишдик. Биз јун узунбоғаз ҹораб, ики-үч ади ҹораб вә узунбоғаз чәкмә ҝејинирдик. Бунунла белә, чәкмәләримиз тез-тез гарла долурду. Евин пилләкәнләринә чатанда чәкмәләримизи чыхарыб гары тәмизләјирдик. Һәмчинин гарда јеријәркән узун палтомузун әтәји нәм олурду. Һава сојујанда исә палтоларын һәмин һиссәләри буз бағлајыр вә дәмир парчасына охшајырды. Бир евдар гадын демишди: «Сиз әсил имана саһибсиниз. Чүнки бу ҹүр һавада өз хошунузла чөлә чыхмысыныз». О евә чатмаг үчүн 11 километр јол гәт етмишдик.\nЈол узаг олдуғундан, адәтән, ахшам дүшәндә галмаға јер ахтарырдыг. Ҝеҹә тәблиғ етдијимиз әразидәки инсанларын евиндә галырдыг. Евләр худмани олса да, инсанлар мүлајим вә гонагпәрвәр иди. Онлар бизә нәинки галмаға јер, һәтта јемәк дә верирдиләр. Чох вахт шимал маралынын, сығынын, һәтта ајынын дәриси бизим јатағымыз олурду. Бәзән исә нисбәтән даһа раһат евләрдә галырдыг. Мисал үчүн, бир гадын бизи бөјүк евинин јухары мәртәбәсиндәки гонаг отағына ҝәтирди. Орада тәмиз јатаг дәсти олан ҝөзәл чарпајы бизи ҝөзләјирди. Чох вахт ев саһибләри илә ҝеҹә јарысына кими Мүгәддәс Китабы арашдырырдыг. Башга бир јердә исә әр-арвад отағын бир күнҹүндә, биз исә о бири күнҹүндә јатмышдыг. Онларла Мүгәддәс Јазылара әсасән сөһбәтимиз ҝеҹә сәһәрә кими давам етмишди. Онлар нөвбә илә чохлу суаллар верирдиләр.\nМӘМНУНЛУГ ҜӘТИРӘН ХИДМӘТ\nЛапландија мәһсулдар олмаса да, чох ҝөзәл әрази иди вә ил боју инсаны һејран едирди. Лакин Јеһоваја миннәтдар олан инсанлары ҝөрмәк бизә даһа чох севинҹ ҝәтирирди. Тәблиғ етдијимиз сәмими инсанлар арасында Лапландијадакы дүшәрҝәләрә ҝәлән ағаҹкәсән фәһләләр дә варды. Бәзән тәблиғ етдијимиз евләрдә чохлу кишиләр јашајырды. Бу јекәпәр кишиләр Мүгәддәс Китабдакы хош хәбәри гәбул едир вә мәмнунијјәтлә нәшрләримизи ҝөтүрүрдүләр.\nБизим һәјатымызда чохлу мараглы һадисәләр баш вермишди. Ҝүнләрин бир ҝүнү автобус дајанаҹағындакы саат беш дәгигә габаға олдуғуна ҝөрә лазым олан автобуса чата билмәдик. Онда гәрара ҝәлдик ки, башга бир автобуса миниб диҝәр кәндә ҝедәк. Әввәлләр бу әразидә һеч вахт тәблиғ етмәмишдик. Биринҹи гапыны дөјәндә ҝәнҹ бир гадынла растлашдыг вә о бизә: «Ҝәлин гызлар, мән елә сизи ҝөзләјирдим», — деди. Биз онун бөјүк баҹысы илә Мүгәддәс Китаб өјрәнмәси кечирирдик. О, баҹысына дејибмиш ки, биз она мәһз бу ҝүн баш чәкәк. Амма бизим һеч нәдән хәбәримиз јох иди. Онунла вә јахынлыгда јашајан гоһумлары илә Мүгәддәс Китаб өјрәнмәсинә башладыг. Чох кечмәмиш өјрәнәнләри бир групда бирләшдирдик, бу өјрәнмәдә он ики нәфәр иштирак едирди. О вахтдан бәри бу аиләнин бир чох үзвү Јеһованын Шаһиди олду.\n1965-ҹи илдә исә һал-һазырда хидмәт етдијимиз Куусамода (Шимал гүтб даирәсиндән бир аз ашағыда) кечирилән јығынҹаға тәјинат алдыг. О вахт јығынҹаг јалныз бир нечә тәблиғчидән ибарәт иди. Әввәл-әввәл јени әразидә хидмәт етмәк бир аз чәтин ҝәлирди. Инсанлар чох диндар иди вә бизим һаггымызда јанлыш фикирләри варды. Лакин чохларынын Мүгәддәс Китаба һөрмәт етмәси бизә шаһидлик вермәјә имкан јарадырды. Беләҹә, јаваш-јаваш инсанлары танымаға чалышырдыг вә артыг ики илдән сонра асанлыгла Мүгәддәс Китаб өјрәнмәсинә башлајырдыг.\nХИДМӘТДӘ ҺӘЛӘ ДӘ ФӘАЛЫГ\nМүгәддәс Китабы өјрәтдијимиз бәзи инсанларла бирҝә\nҺал-һазырда сәһәрдән ахшама кими тәблиғ етмәјә ҝүҹүмүз чатмыр, амма, демәк олар ки, һәр ҝүн хидмәтә чыхырыг. Таунонун оғлу Ајлини сүрүҹүлүк дәрсләри кечмәјә тәшвиг етди вә о, 1987-ҹи илдә 56 јашында сүрүҹүлүк вәсигәси алды. Бундан сонра хош хәбәри ҝениш әразимиздә тәблиғ етмәк бизим үчүн даһа асан олду. Биз даһа сонра јени тикилән Падшаһлыг залына көчдүк вә бу, бизим ишимизи даһа да асанлашдырды.\nШаһидлик етдијимиз әразиләрдәки артымы ҝөрмәк бизи чох севиндирирди. Финландијанын шималында таммүддәтли хидмәтә башлајанда бу бөјүк әразидә тәблиғчиләрин сајы аз иди. Инди исә бир әразидә бир нечә јығынҹаг вар. Конгресләрдә тез-тез кимләрсә бизә јахынлашыб өзләрини тәгдим едир вә онлары хатырлајыб-хатырламадығымызы сорушурлар. Биз онларын евиндә Мүгәддәс Китаб өјрәнмәси кечирәндә онлар һәлә ушаг иди. Беләликлә, онилликләр өнҹә сәпилмиш тохумлар бәһрә ҝәтириб (1 Кор. 3:6).\nҺәтта јағышлы ҝүндә белә хидмәт етмәк бизә севинҹ ҝәтирир\n2008-ҹи илдә биз хүсуси пионер кими хидмәтимизин 50 илини тамамладыг. Јеһоваја миннәтдарыг ки, Онун мөһтәшәм ишини јеринә јетирмәк үчүн бир-биримизи руһландыра билмишик. Садә һәјат тәрзи сүрсәк дә, һеч нәјә мөһтаҹ олмамышыг (Мәз. 23:1). Инди анлајырыг ки, башланғыҹда кечирдијимиз тәрәддүд һисси неҹә дә јанлыш имиш! Јешаја 41:10 ајәсиндә дејилдији кими, бүтүн бу илләр әрзиндә Јеһованын бизи мөһкәмләндирдијини ҝөрмәк неҹә дә хошдур: «Сәни гүввәтләндирәҹәјәм, сәнә көмәк едәҹәјәм. Садиг сағ әлимлә Сәнә дајаг олаҹағам».


Q=3	C=0	SS=0	LS=3	PS=0	DC=0	LC=0	SD=0	BS=1	G0=64	G1=60	G2=43	DLID=az_RU	BODY=:: Məqalələr :: ИНСАН МӘДӘНИЈЈӘТИ ВӘ ҺӘЈАТЫНА ҮМУМИ БИР БАХЫШ\nБәшәријјәти һәр ҝүн јени-јени үфүгләрлә таныш едән, заһири бәрли-бәзәкли ҝөрүнән «мәдәни дүнја»мыз артыг, һәјат ҝерчәкликләриндән кәнара чыхыб, игтисадијјат вә маддијјата әсасланан өз мәнтиги илә инсани дәјәрләрин маһијјәтини дәјишдирир. Халгын мә᾽нәви вә идеоложи инкишафынын кејфијјәти ону әбәдијјәт аләминдән хәбәрсиз едир. Дахили хүсусијјәтләри әсасында ҝөзүнү мә᾽нәви дүнјаја дикән инсан, диггәтини јалныз мадди аләмә јөнәлдир вә тәбиәтин гејри-мадди ҹәһәтини һабелә, сәмави һәгигәтләри хәјали мәфһумларла әвәз едир. Она ҝөрә дә мүмкүн гәдәр чох сәрвәт топламаг вә мадди рифаһа малик олмаг онун али мәгсәдинә чеврилир. Фәрди вә иҹтимаи мүнасибәтләрдә һөкмранлыг едән, мүхтәлиф шәкилләрдә заһир олан белә тәфәккүр тәрзи илә бәшәријјәтин һәгиги сәадәтә наил олаҹағыны тәсәввүр етмәк дүзҝүн дејилдир. Инсан өз әли илә дүзәлтдији маддијјат бүтләрини сындырмагла, тәфәккүрүнү бүсбүтүн дәјишмәклә вә мә᾽нәви һәгигәтләри ахтарыб тапмагла ниҹат тапа биләр.\nБиз бу сөзләрлә һеч дә мүасир мәдәнијјәтин бүтүн имканларыны, рабитәләрин сүр᾽әтлијини вә техниканын инкишафыны инкар етмирик; онун мәзијјәтләринә вә фајдаларына ҝөз јуммуруг. Чүнки, бу јолла инсанын һәјат вә мәишәти даһа јахшы тә᾽мин едилир, онун нормал јашајыш шәраити даһа да асанлашыр. Амма, инсан руһунун дәринлији нәһајәтсиз бир ҝерчәклијин гаршысында гәрар тапдығыдан, мә᾽нәви сәадәти мадди рифаһла гурмағын гејри-мүмкүн олмасыны баша дүшмәлијик. Инсан батини раһатлыға чатмаг үчүн јалныз мадди рифаһла кифајәтләнә билмәз. О, динин әһәмијјәтини, онун нә үчүн ҝөндәрилдијини унутмамалы вә затән еһтијиҹлы олдуғу шејләрдән хәбәрсиз галмамалыдыр.\nҮмумбәшәри ганунларын, инсан һаглары вә виҹдан азадлығынын мүдафиәси иддиалары илә чыхыш едән тәрәггипәрвәр әсримиздә иҹтимаи-сијаси мәктәбләр там сојугганлылыг вә рәһимсизликлә милјонларла адамын өлүмүнә сәбәб олан ики бөјүк дүнја мүһарибәсинин тонгалыны галајыблар. Һал-һазырда дүнја иҹтимаијјәтини үмуми бәлалардан горумаг мәгсәди илә јарадылан бејнәлхалг тәшкилатлар да еһтимал верилән диҝәр тәһлүкәләрин гаршысыны алмаг үчүн ағлабатан јоллар ҝөстәрә билмирләр. Сон дөврләрдә даһа бир мүһарибә аловунун шө᾽ләләнмәк еһтималы һеч кәсә ҝизли дејилдир. Мүасир күтләви гырғын силаһларынын дәһшәтли дағыдыҹы ҝүҹүнү нәзәрә алсаг, баша дүшә дүшәрик ки, белә бир оҹағын галанмасы илә бәшәријјәт тамамилә јаныб күлә дөнә биләр.\nТәәссүфләр олсун ки, узун илләрдир шәрг халглары гәрбин техноложи вә игтисади тәрәггиси гаршысында һәгарәт һисси илә дајанмыш, өзүнә е᾿тимад вә инам һиссини әлдән вериб, руһсуз вә түфејли бир ҹәмијјәтә чеврилмишдир. Онлар мүасир мәдәнијјәтлә кифајәт гәдәр таныш олмадыглары үчүн гәрбдән ҝәлән һәр бир шеји заманын һөкмү кими гәбул едирләр. Гәрб тәфәккүр тәрзи инсанлара һаким олмушдур вә онлар елә дүшүнүрләр ки, инсан ҝүнүн «тәләбләринә» тәслим олмалыдыр. Һәтта һәмин «тәләбләр» сәһв вә мәнтигсиз олсалар белә, онлары гәбул етмәк лазымдыр.\nШүбһә јохдур ки, өзүндә зәифлик вә чатышмазлыг һисс едән бир ҹәмијјәт бу мүртәҹе әгидәнин тә᾽сири алтына дүшәрәк, һеч вахт һәјатыны јениләшдирмәк, ҝерилијини арадан галдырмаг үчүн сә᾽ј етмәјәҹәк. Халгын исте᾽дад вә баҹарығыны инкишаф етдирмәк, ҹәмијјәтдә мүстәгил дүшүнҹә тәрзини бәргәрар етмәк үчүн инсани дәјәрләри дирчәлтмәк вә бүтүн имканлары сәфәрбәр етмәкдән савајы башга бир јол јохдур.\nБашга бир тәрәфдән исә ҝәнҹ нәслин дүшүнҹә тәрзи мүасир дөврүн зәрәрли идеоложи һүҹумларына мә᾽руз галыб, һәр ҝүн бу зәһәрли идејалар она өз зијанлы тә᾽сирини ҝөстәрмәкдәдир. Белә бир шәраитдә Ислам алимләринин вәзифәси чох шәрәфли вә һәјат бәхшедиҹидир. Онлар ҝәрәк елми анлајышлар вә мәнтиги јолларла ҝәнҹләр вә јенијетмәләр үчүн һидајәт јолуну ҝөстәрсинләр, бөјүк Ислам мәдәнијјәти вә маарифини онлара тәгдим етсинләр.\nСон илләрдә алимләр тәрәфиндән бу истигамәтдә диггәтәлајиг ишләр ҝөрүлмәсинә бахмајараг, һәлә дә Ислам идеолоҝијасы ҹаванларын бүтүн тәбәгәләринин дүшүнҹә вә тәфәккүрүнә јол тапмајыб; бу бөјүк вә чох гијмәтли мә᾽нәви ирс кифајәт гәдәр танытдырылмајыб. Бу китабда гәрб дүнјасынын мадди фикирләрә әсасланан дүшүнҹәләри ҝүҹлү ислами мәнтиглә үзләшдирилиб, јетәрли мүгајисәләр едилиб вә гәрб мәдәнијјәти иҹтимаи, сијаси, игтисади зәминләрдә ислами бахышларла тәһлил олунуб. Мәнбәләрдән вә дәлилләрдән истифадә етмәклә, Исламын иҹтимаи асајиши бәргәрар етмәк, ҹәмијјәтин инкишаф јолларыны ҝөстәрмәк програмлары охуҹуларын нәзәринә чатдырылыр. Чүнки Ислам, мүхтәлиф милләтләри бир-биринә јахынлашдырмаг, мәдәнијјәти инкишаф етдирмәк вә дүнјада камил бир маарифин әсасыны гојмаг үчүн бүтүн мүсбәт елементләри сәфәрбәр етмәјә гадирдир.\nХристианлығын әксинә олараг, исламда һеч вахт елм вә дин арасында чәкишмәләр мөвҹуд олмајыб. Даһа доғрусу, алимләр Ислам дининин сајәсиндә елмдә чох јүксәк нәтиҹәләр әлдә етмишләр. Онлар елми тәдгигатлар, јашајышын тәкамүлү вә һамынын гәбул едә биләҹәји тәбии вә фитри ганунлар бахымындан, беш әср әрзиндә бәшәријјәтин өнҹүлләри олмушлар. Мүсәлманлара мадди вә мә᾽нәви тәрәгги бәхш едән, онлары елм өјрәнмәјә тәшвиг едән мәһз Ислам дининин өзүдүр. Ислам, мүасир дөврдә һаким олан тәәссүблү фикирләрдән узаг олуб, инсанлар арасында гаршылыглы һәмкарлыг идејасыны тәблиғ едир.\nМадди ме᾽јар вә дәјәрләрин әсири олмуш мүасир дүнјада һәлә дә јалныз Ислам дини өз әбәди тә᾽лимләрини чәкинмәдән ҝөстәрә билир. Исламын маһијјәт вә өзүлү һәгигәтдән јоғрулуб; о, һәмишә олуб вә олаҹаг; Ислам тә᾽лимләри һәмишә тәравәтлидир вә бүтүн дөврләрлә ајаглаша билир.\nҺәр бир әсрдә инсан өз һәдәфини вә һәјатынын мә᾽насыны Ислам дини илә мүәјјәнләшдирә биләр; онун ганунларына табе олараг, мадди һәјатын туфанларындан хилас олар.\nӘҝәр ҹәмијјәт бу али сәмави програмлары тәтбиг етмәк үчүн чалышса, һәгиги сәадәт гапыларыны өз үзүнә ачар вә мәнтигли, сағлам һәјат тәрзини әлдә етмиш олар.\nМүхтәлиф тәбәгәләрдән олан инсанларын бу китабы јүксәк рәғбәтлә гаршыламалары белә бир һәгигәти сүбута јетирир ки, хошбәхтликдән ҝәнҹ нәслин бир һиссәси һагга тәрәф аддым атмагдадыр. Онларын мүасир мәдәнијјәт вә онун мүхтәлиф ҹәһәтләрини танымасы, гәрб мәдәнијјәтинин маһијјәтини дүзҝүн дәрк етмәләри бу ҝүн чох мүһүм бир ишдир. Үмид едирәм ки, бу китаб инсанларын үмуми мә᾽луматларынын артырылмасына көмәк едәҹәк, онлара гәрб мәдәнијјәтинин нә олдуғуну даһа јахшы баша салаҹаг вә ҝәнҹ нәслин һидајәт вә ислаһ олунмасына тә᾽сир едәҹәк.\nӘл-һәмду лиллаһи Рәббил аләмин.\nГум шәһәри-Сејјид Мүҹтәба Мусәви Лари\nАлимләр јер үзәриндә ибтидаи инсанларын јашајышы барәдә нә гәдәр чох тәдгигат апарырларса, һәјатын јаранма тарихи бир о гәдәр узаг дөврләрә ҝедиб чыхыр. Буна ҝөрә дә һәмин мәсәлә елмә мә᾽лум олмајан бир чох анлашылмазлыгларын јаранмасына сәбәб олмушдур. Јер үзүндә инсанларын јаранмасындан елә дә бөјүк бир мүддәт кечмәмишдир вә һәмин заман фасиләси Јер габығы вә онда һәјатын башланмасы илә мүгајисәдә чох әһәмијјәтсиз ҝөрүнүр. Археологларын јералты газынтылар заманы әлдә етдији әшјалар үзәриндә апарылан тәдгигатлар нәтиҹәсиндә мүхтәлиф дөврләрдә јашамыш инсанлар һагда диггәтәлајиг мә᾽луматларын өјрәнилмәсинә бахмајараг, һәлә дә гәдим инсанларын һәјат вә јашајышларынын мүхтәлиф просесләри һагда ајдын мә᾽луматлар әлдә едилмәјиб.\nОнлар өз елми ахтарышларына әсасән, гәдим тарихи мүхтәлиф дөврләрә бөлмүшләр. Инсан даш дөврүндә аҹындан өлмәмәк вә һәјатыны давам етдирмәкдән өтрү даш вә ағаҹ кими садә аләтләр васитәси илә ов едир, вәһши вә јыртыҹы һејванларын тәһлүкәсиндән горунмаг үчүн мағаралара пәнаһ апарырды. О, јалныз овчулугла мәшғул олур, бүтүн исте᾽дад вә баҹарығыны бу ишә сәрф едир, ибтидаи шәкилдә чәкиҹ вә низә уҹлуглары дүзәлдирди. Инсанын һәјаты мүнтәзәм олараг мүхтәлиф тәһлүкәләрлә гаршылашыр вә о, гаранлыгдан даһа чох әзијјәт чәкирди. Мәһз бу дөврдә од галамағы өјрәнәрәк, онунла јемәк биширир вә ҝеҹә гаранлығында ишыг әлдә едирди. Бу минвалла нечә-нечә әсрләр өтүб кечир вә гәдим даш дөврү сона јетир.\nИнсан өвладынын јени даш дөврүнә дахил олмасы, онун јашајышынын мүхтәлиф саһәләриндә дәјишикликләр баш вермәси илә характеризә едилир. Јашајыш васитәләри вә әмәк аләтләринин һәлә дә дашдан ибарәт олмасына бахмајараг, онлар бу дөврдә әввәлкиләрлә мүгајисәдә даһа инкишаф етмиш формада олурду. Онлар даш вә ағаҹдан өзләри үчүн кичик евләр дүзәлдир, ҝүнәш вә од васитәсилә бишмиш палчыгдан габлар һазырлајыр, әкин әкмәји вә һејванлары әһилләшдирмәји өјрәнирди. Ағаҹ вә биткиләрдән бә᾽зиләринә гуллуг едир, онлардан гидаланмаг вә ја ох-каман дүзәлтмәк үчүн истифадә едирдиләр. Беләликлә, тәдриҹән даш дөврү архада галды вә мис дөврү башланды.\nБу дөврдә инсан һәјаты вә мәдәнијјәтинин јени мәрһәләси формалашмаға башлады. Артыг о, тәкҹә гарныны дојурмаг үчүн чалышан бир ҹанлы дејилди. Мүхтәлиф һадисәләр ону «гарнындан» даһа узаглара диггәт јетирмәјә вадар едир, әтраф мүһит һагда дүшүнмәк мәҹбуријјәтиндә гојур вә тәбиәтлә мүбаризә исә гәләбәләринин сајыны артырмаға сәбәб олурду. Буна ҝөрә дә онун еһтијаҹ вә истәк даирәси ҝетдикҹә ҝенишләнирди. Нәһајәт, һәјат уғрунда мүбаризә апаран инсан, тәбиәтин ҝөзүнүн ичинә дик бахараг өзү үчүн мүәјјән бир јол сечди вә бу просес хүсуси бир мәдәнијјәтин јаранмасы илә нәтиҹәләнди; ҹәһаләт вә наданлығын һөкм сүрдүјү бир шәраитдә, елм вә билик јолуну тапмаға чалышды.\nИнсаны диҝәр ҹанлылардан фәргләндирән әсас хүсусијјәт онун ағыл вә идрака малик олмасыдыр. Инсан, ағылы өз дахилиндә һәрәкәтвериҹи бир гүввә кими һисс едирди вә бу да ону инкишаф вә јениликләрә доғру чәкирди. Атдығы һәр бир аддымдан сонра, дахилиндә мүәјјән бир раһатсызлыг вә јени шејләр өјрәнмәк һисси баш галдырырды. Тарихи һадисәләрин јаранмасына сәбәб олан вә инсанын јашајыш тәрзини дәјишдирән һәмин шеј, вәсф олунмасы гејри-мүмкүн сајылан «инсан ағлы»дыр. Инсан бу «верҝинин» ишығында әшјалары диггәтлә мүшаһидә едир, онлар һаггында дүшүнәрәк тәҹрүбәләр апарыр, мә᾽луматларыны бејин адланан һејрәтамиз бир јаддаш «анбарында» топлајыр вә һадисәләрлә гаршылашан заман бунлардан истифадә едирди. Бәшәр өвлады ерамыздан дөрд мин ил әввәл, мәдәнијјәтин мүхтәлиф саһәләрини инкишаф етдирәрәк әлифба вә јазы, сәнәткарлыг вә тиҹарәтдә мүһүм наилијјәтләр әлдә етмишдир. Һејкәлтарашлыг вә ме᾽марлыгла мәшғул олмуш, әмәк аләтләри дүзәлтмәк үчүн мис вә дәмирдән истифадә етмәјә башламышдыр. Һәмин дөврдә бөјүк бир дин мејдана чыхмыш, Бабил өлкәсиндә һәзрәт Ибраһим (ә) зүһур етмиш вә Аллаһ-таала да о өлкә ҹәмијјәтинин рәһбәрлијини онун өһдәсинә гојмушду. Ибраһим (ә) мөвҹуд вәзијјәтлә мүбаризәјә галхараг, пејғәмбәрлик вәзифәсинин иҹрасына башлады; хүрафи әгидә вә фикирләрә гаршы вурушду. Һәмин әгидә саһибләри она гаршы ҹидди мүгавимәт ҝөстәрдиләр. Бунларын ән ҝүҹлүсү исә Нәмруд иди ки, Ибраһимин (ә) тәблиғатыны өзү үчүн бөјүк тәһлүкә һесаб едирди. Она ҝөрә дә, Нәмруд бүтүн гүдрәтини сәфәрбәр едиб пејғәмбәрә гаршы чыхмаға башлады. Амма һәзрәт Ибраһим (ә) Аллаһпәрәстлик вә Төвһид тәблиғатыны һабелә, зүлмкарлар әлејһинә мүбаризәсини гәтијјәтлә давам етдирәрәк, Нәмруду мәғлуб етди. Узун сүрән сәфәрдән сонра Һиҹаз өлкәсинә дахил олуб, өвлады Исмаилин (ә) көмәклији илә Төвһид евинин (Кә᾽бәнин) бинасыны гојду.


Q=11	C=0	SS=0	LS=11	PS=0	DC=0	LC=0	SD=0	BS=1	G0=2	G1=2	G2=1	DLID=az_RU	BODY=may 24, 2022 - 9:27 PM Хәбәрин коду : 1260551 Мәнбә : АБНА Хәбәр Аҝентлији Link:\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Түркијә ишғалчы дөвләти јенидән Сурија әразиләрини ишғал етмәјә вә Сурија халгына гаршы јени һәрби әмәлијјата һазырлашыр.\nБу барәдә сионизим марионети Рәҹәб Тајјиб Әрдоған чыхышында билдириб.\nҺеч бир јәһуди вә христиан дөвләтләринә гаршы һәрби әмәлијјатлар апармајан анти-Ислам Түркијә дөвләтинин президенти Әрдоған ишғал етдији Сурија торпагларынын дәринликләриндә Сурија халгына гаршы јени һәрби әмәлијјатларын апарылмасы барәдә сигнал верәрәк дејиб: “30 километр дәринликдә “тәһлүкәсизлик бөлҝәләри” јарадылмасы истигамәтиндә јарымчыг галан ишимизи тамамламаг үчүн јахын заманда һәрәкәтә кечәҹәјик”.\nБу, “Фәрат галханы”, “Зејтун будағы”, “Сүлһ чешмәси” вә “Баһар галханы” һәрәкатларындан сонра Түркијәнин Суријада бешинҹи ишғалчы әмәлијјаты олаҹаг.\nТүркијә илләрдир Суријанын шималын ишғал едәрәк бурада 30 километр дәринлијиндә “тәһлүкәсиз” бөлҝә јаратмаға чалышыр. Мәгсәд Сурија нефтини раһат оғурламаг, о ҹүмләдән Түркијәнин ҹәнубуну ҝенишләндирмәкдир. Лакин бөлҝәдә Сурија Дөвләтини дәстәкләјән Теһран вә Москва Түркијә ишғалчы дөвләтинә бағлы суријалы террорчуларын бөлҝәдә мөһкәмләнмәсинә гаршыдыр.\nӘрдоғанлн дүшүнҹәси илә Украјна мүһарибәсиндән сонра јаранмыш ҝеосијаси вәзијјәт Түркијәнин Суријадакы ишғалчы планынын иҹрасында јени имканлар ачыр.\n"Түркијәнин низамсыз су баражлары тикмәси гәбуледилмәздир"